pythainlp/thai-wiki-dataset-v4 huggingface dataset:
ยุทธการที่ทาลัส

ยุทธการที่ทาลัส (#เปลี่ยนทาง ;) เป็นการสู้รบระหว่างรัฐเคาะลีฟะฮ์อับบาซียะฮ์ร่วมมือกับจักรวรรดิทิเบตเข้าต่อกรกับราชวงศ์ถังของจีนสมัยถังเฉวียนจงฮ่องเต้ ยุทธการนี้เกิด ณ เอเชียกลางในปี ค.ศ. 751 สนามรบนี้นักประวัติศาสต์ยังไม่สามารถระบุได้ว่าอยู่ ณ ที่ใดแต่เชื่อว่าอยู่ใกล้พรมแดนประเทศคาซัคสถานและประเทศคีร์กีซสถาน ริมฝั่งเแม่น้ำ Talas ในปัจจุบัน
หลังพิชิตจักรวรรดิแซสซานิดได้ในปี ค.ศ. 651 ราชวงศ์มุสลิมอุมัยยะฮ์ได้แผ่อำนาจเข้ามาในเอเชียกลางและปะทะกับชนพื้นเมืองหลายกลุ่ม รวมถึงราชวงศ์ถังที่ครอบครองดินแดนในเอเชียกลางเช่นกัน ในปี ค.ศ. 715 จีนส่งทหารไปช่วยกษัตริย์อิคชิดแห่งเฟอร์กานายึดบัลลังก์คืนจากอลูตาร์ กษัตริย์องค์ใหม่ที่ได้รับหนุนจากอุมัยยะฮ์ สองปีต่อมา ทัพอุมัยยะฮ์ถูกทัพจีนตีแตกหลังล้อมเมืองอัคซู ต่อมาในปี ค.ศ. 750 อัส-ซัฟฟะห์แห่งราชวงศ์อับบาซียะฮ์โค่นล้มราชวงศ์อุมัยยะฮ์ได้สำเร็จ ก่อนจะส่งทหารไปที่เอเชียกลางเพื่อปกป้องดินแดน
ในเดือนกรกฎาคม ค.ศ. 751 ทัพอับบาซียะฮ์พบกับทัพราชวงศ์ถังที่ริมฝั่งแม่น้ำทาลัส โดยฝ่ายอับบาซียะฮ์มีกำลังสนับสนุนจากทิเบต ในขณะที่ฝ่ายกองทัพถังนำโดยแม่ทัพ เกาเซียนจื่อ (แม่ทัพกองกำลังอันซี Anxi รักษาดินแดนตะวันตก) มีกองทัพจากเมืองเฟอร์กานาและทหารรับจ้างชาวคาร์ลุครวมกันประมาณ 30,000 นาย (ทัพถัง 10,000 นาย คาร์ลุค 20,000 นาย) แหล่งข้อมูลหลายแหล่งบันทึกถึงกำลังพลที่ต่างกัน โดยบางแหล่งประเมินทัพทั้งสองฝ่ายไว้สูงถึง 100,000 นาย ซึ่งอาจเป็นการกล่าวเกินจริง ทั้งสองฝ่ายตั้งทัพโดยมีพลธนูและพลหอกอยู่ด้านหน้าและมีทหารม้าด้านข้าง ทั้งสองฝ่ายผลัดกันแพ้ชนะเป็นเวลา 3 วัน ก่อนที่วันที่ 4 ทัพจีนแตกพ่ายเนื่องจากถูกทหารชาวคาร์ลุคที่แปรพักตร์โจมตีด้านข้างและถูกทัพอับบาซียะฮ์ตีขนาบจากด้านหน้า 
หลังยุทธการนี้ ฝ่ายอับบาซียะฮ์มีโอกาสรุกเข้าเอเชียกลางมากขึ้น ในขณะที่ฝ่ายทัพถังต้องถอยร่นกลับไปที่เมืองโชวสือ (Qiuci) เพื่อเตรียมตัวโต้กลับอีกครั้ง แต่เหตุการไม่คาดฝันก็เกิดขึ้นเมื่อส่วนกลางได้เรียกกองกำลังกลับไปเมืองหลวง เพื่อนำกำลังไปรบกับกบฏอันลูชานที่มีต้นกำเนิดในตอนเหนือของจีน การขยายอำนาจในเอเชียกลางของอับบาซียะฮ์ทำให้ราชวงศ์นี้รับวัฒนธรรมและวิทยาการใหม่ ๆ เข้ามา โดยเฉพาะอย่างยิ่งการผลิตกระดาษจากจีน
ควร์ท ทังค์

ควร์ท วัลเดอมาร์ ทังค์  เป็นวิศวกรการบินและนักบินทดสอบชาวเยอรมัน เขาเป็นหัวหน้าแผนกออกแบบที่บริษัทฟ็อคเคอ-วุล์ฟระหว่าง ค.ศ. 1931–1945 เขามีส่วนในการออกแบบเครื่องบินรบที่สำคัญของลุฟท์วัฟเฟอในสงครามโลกครั้งที่สอง เช่น เครื่องบินขับไล่ "เอ็ฟเว 190" และเครื่องบินขับไล่และสกัดกั้น "เทอา 152" รวมทั้งเครื่องบินพาณิชย์ "เอ็ฟเว 200"
มนตรี อุดมพงษ์

มนตรี อุดมพงษ์ เป็นนักข่าวภาคสนาม ของรายการข่าว 3 มิติ เขาเป็นที่รู้จักจากการรายงานสดในสถานที่เกิดเหตุ และปรากฏตัวต่อหน้าผู้ชมทั้งประเทศเมื่อครั้งรายงานสดผ่านเหตุการณ์มัสยิดกรือเซะ
มนตรีเป็นหนึ่งในนักข่าวที่มีความสันทัดกรณีความไม่สงบในชายแดนภาคใต้ของประเทศไทย เขาได้รับการยกย่องจากดวงกมล เทวพิทักษ์ นักข่าวข่อง ททบ.5 ในฐานะนักข่าวที่มีเอกลักษณ์ และเป็นที่ชื่นชอบของผู้คน
ประวัติ.
มนตรีสำเร็จการศึกษาระดับปริญญาตรีภาควิชาภาษาไทย จากคณะมนุษยศาสตร์และสังคมศาสตร์ มหาวิทยาลัยมหาสารคาม และเป็นนักข่าวไอทีวีประจำอยู่ที่จังหวัดขอนแก่นเป็นเวลา 2 ปี ก่อนที่จะได้รับการเรียกตัวมาประจำอยู่ที่กรุงเทพมหานคร แต่ยังคงอยู่ในส่วนของข่าวภูมิภาค
ครั้นเมื่อวันที่ 4 มกราคม พ.ศ. 2547 ได้เกิดเหตุการณ์ปล้นปืนที่ค่ายกรมหลวงนราธิวาสราชนครินทร์ จังหวัดนราธิวาส ซึ่งมีนักข่าวเดินทางไปทำข่าวเป็นจำนวนมาก เมื่อข่าวเริ่มแผ่วลง นักข่าวเริ่มทยอยเดินทางกลับ หากแต่ยังคงเหลือทีมของเขาที่ยังคงหาข้อมูลอยู่จนถึงเดือนเมษายน
กระทั่งเกิดเหตุการณ์ที่มัสยิดกรือเซะ ซึ่งเป็นครั้งแรกที่มนตรีทำการรายงานสดโดยไม่มีสคริปต์ และสำนักข่าวต่างประเทศได้ใช้ภาพจากทีมของเขา
เดือนตุลาคม พ.ศ. 2547 เขาได้เดินทางไปที่จังหวัดยะลาเพื่อทำข่าวการค้นหาระเบิด ปรากฏว่ามีระเบิดครั้งที่สองเกิดขึ้นห่างจากเขาประมาณ 50 เมตร และเป็นครั้งแรกที่เขาพบการระเบิดต่อหน้าในระยะที่ใกล้มาก
จากเหตุการณ์ที่ผ่านมา ได้ทำให้เขาเรียนรู้และระมัดระวังมากขึ้น และในภายหลัง เขาได้ย้ายมาอยู่ไทยทีวีสีช่อง 3และช่อง 3 เอชดี เพื่อทำสกู๊ปข่าว “ลมหายใจปลายด้ามขวาน” โดยเดินทางสู่ตากใบ ซึ่งเขาประสบกับเหตุการณ์เฉียดระเบิดอยู่หลายครั้ง
ส่วนในเดือนมีนาคม พ.ศ. 2561 เขาได้ร่วมแสดงความคิดเห็นต่อการลงโทษผู้กระทำผิดในคดีเสือดำ
กิจกรรมเพื่อสังคม.
เดือนมกราคม พ.ศ. 2561 มนตรีได้เป็นผู้บรรยายวิชาศึกษาทั่วไปในหัวข้อ “การคมนาคมและการท่องเที่ยวใน สปป.ลาว” ที่มหาวิทยาลัยราชภัฏสวนสุนันทา
แอ็นสท์ ไฮง์เคิล

ดร.แอ็นสท์ ไฮง์เคิล  เป็นนักออกแบบเครื่องบิน วิศวกรการบินชาวเยอรมัน และมีตำแหน่งเป็นแวร์เวียร์ทชัฟทซ์ฟือเรอร์ในสมัยไรช์ที่สามและเป็นสมาชิกของพรรคนาซี เขายังเป็นเจ้าของโรงอากาศยานไฮง์เคิล  ซึ่งเป็นผู้ผลิตเครื่องบินไฮง์เคิล เฮ 178 อากาศยานติดเครื่องยนต์เจ็ตเครื่องแรกของโลก
ประวัติ.
ไฮง์เคิลเกิดที่เมืองกรุนบัค ชานเมืองชตุทท์การ์ท จบการศึกษาจากสถาบันเทคนิคชตุทท์การ์ท และเริ่มสนใจในศาสตร์การบินเมื่อได้เห็นเรือเหาะเซ็พเพอลีน เมื่อมีอายุได้ 21 ปีเขาไปชมงานแอร์โชว์นานาชาติที่ฟรังค์ฟวร์ทอัมไมน์ และมีมองว่าการบินคือคมนาคมแห่งอนาคต ในปีนั้นเขาเริ่มลงมือสร้างเครื่องบินของตนเองด้วยการช่วยเหลือแนะนำของเฮนรี ฟาร์แมน (Henri Farman) 
ไฮง์เคิลประสบอุบัติเหตุเครื่องบินตกจนได้รับบาดเจ็บหนักใน ค.ศ. 1911 ถึงกระนั้น เขายังคงเดินตามศาสตร์การบินต่อไป เขาเข้าทำงานที่บริษัทอากาศยานอัลบาทร็อส  และมีส่วนพัฒนาเครื่องบิน Albatros B.II จนสำเร็จ เครื่องบินนี้ถูกใช้งานในต้นสงครามโลกครั้งที่หนึ่ง ภายหลังลาออกจากอัลบาทร็อส เขาตั้งบริษัทของตนเองใน ค.ศ. 1921 ที่เมืองวาร์เนอมึนเดอ (Warnemünde) และเนื่องจากกองกำลังป้องกันประเทศเยอรมนีถูกจำกัดการมีเครื่องบินจากผลของสนธิสัญญาแวร์ซาย ทำให้ไฮง์เคิลจำเป็นมองหาลูกค้าต่างประเทศ เช่น สวีเดน ญี่ปุ่น
เมื่อฮิตเลอร์ก้าวขึ้นสู่อำนาจและฉีกสนธิสัญญาแวร์ซาย ทำให้ไฮง์เคิลกลายเป็นผู้มีส่วนสำคัญในการสร้างเสริมแสนยานุภาพทางอากาศของลุฟท์วัฟเฟอ เขาได้รับตำแหน่งแวร์เวียร์ทชัฟทซ์ฟือเรอร์ (ผู้นำฝ่ายเศรษฐกิจการสงคราม) จากรัฐบาลเยอรมัน รับผิดชอบด้านการฟื้นแสนยานุภาพของเยอรมนี
ไฮง์เคิล เฮ 178

ไฮง์เคิล เฮ 178  เป็นเครื่องบินลำแรกของโลกที่บินด้วยกำลังจากเครื่องยนต์เทอร์โบเจ็ต นับว่าเป็นเครื่องบินเจ็ตที่บินได้จริงลำแรก ถูกออกแบบและพัฒนาขึ้นอย่างลับๆโดยบริษัทอากาศยานไฮง์เคิลของเยอรมนีภายใต้การกำกับดูแลของแอ็นสท์ ไฮง์เคิล ผู้มุ่งเน้นการพัฒนาการบินความเร็วสูง เครื่องบินเจ็ตเฮ 111 ขึ้นบินครั้งแรกในวันที่ 27 สิงหาคม ค.ศ. 1939 เพียงวันเดียวก่อนสงครามโลกครั้งที่สองจะปะทุขึ้น มีนายเอริช วาร์ซิทซ์ (Erich Warsitz) เป็นนักบินทดสอบ
คุณลักษณะ.
ลักษณะทั่วไป* ลูกเรือ: 1 นาย
 HeS 3
 จำนวน 1 เครื่องยนต์, กำลังแต่ละเครื่อง, 4.4 กิโลนิวตัน (992 แรงปอนด์) 
ศักยภาพ
ซังคท์อันโทนอัมอาร์ลแบร์ค

ซังคท์อันโทนอัมอาร์ลแบร์ค  หรือเรียกอย่างย่อว่า ซังคท์อันโทน  เป็นหมู่บ้านและแหล่งพักตากอากาศสกีในรัฐทีโรล ประเทศออสเตรีย ตั้งอยู่บริเวณทิวเขาแอลป์ทีโรล มีกระเช้าลอยฟ้าขึ้นไปถึงที่ความสูง 2,811 เมตรเหนือระดับน้ำทะเล
เม็สเซอร์ชมิท เม 262

เม็สเซอร์ชมิท เม 262  ชื่อเล่นทั่วไปคือ ชวัลเบอ ("นกนางแอ่น") และชื่อเล่นรุ่นต่อสู้–ทิ้งระเบิดคือ ชตวร์มโฟเกิล ("ปักษาวายุ") เป็นเครื่องบินขับไล่รุ่นแรกของโลกที่ขับเคลื่อนด้วยเครื่องยนต์เจ็ต การออกแบบเริ่มขึ้นก่อนสงครามโลกครั้งที่สอง แต่ด้วยประสบปัญหาทางเครื่องยนต์และโลหวิทยา ทำให้เครื่องบินนี้สามารถเข้าประจำการในลุฟท์วัฟเฟอได้ในกลางปี ค.ศ. 1944 นับว่าเป็นเครื่องบินรบที่เร็วที่สุดในยุคนั้น และยังเป็นอากาศยานที่มีเทคโนโลยีสูงสุดที่มีการใช้งานจริงในช่วงสงครามโลกครั้งที่สอง
กลุ่มบริษัทไทยซัมมิท

กลุ่มบริษัทไทยซัมมิท เป็นบริษัทการผลิตของไทย โดยเป็นผู้ผลิตรถยนต์ รถจักรยานยนต์ เครื่องใช้ไฟฟ้าและเครื่องจักรการเกษตร ก่อตั้งในปี พ.ศ. 2520 สำนักงานใหญ่ตั้งอยู่ในจังหวัดสมุทรปราการ นอกจากนี้ยังมีสถานที่ผลิตที่นิคมอุตสาหกรรมแหลมฉบัง จังหวัดนครนายก จังหวัดระยองและจังหวัดสมุทรปราการ อีกทั้งมีสถานที่ผลิตนอกประเทศ เช่น มาเลเซีย อินโดนีเซีย เวียดนาม จีน อินเดีย ญี่ปุ่นและสหรัฐอเมริกา
เจ้าของ.
ไทยซัมมิทเป็นบริษัทที่มีเอกชนถือครองและครอบครัว "จึงรุ่งเรืองกิจ" เป็นเจ้าของ ซึ่งมี นางสาวชนาพรรณ จึงรุ่งเรืองกิจ ลูกสาวคนโตของ นางสมพร จึงรุ่งเรืองกิจ เป็นผู้บริหารหลัก ส่วนหุ้นที่เหลือมีบุตรธิดาทั้ง 5 คนเป็นเจ้าของร่วมกับนางสมพร โดยกรรมการบริหารบริษัท ประกอบด้วย 
รายได้ปี พ.ศ. 2562 บริษัท ไทยซัมมิท ออโตพาร์ท อินดัสทรี จำกัด มีรายได้รวม 4,467,478,810.42 บาท เพิ่มขึ้นจากปี พ.ศ. 2561 ซึ่งมีรายได้รวมอยู่ที่ 3,106,195,758.22 บาท
สงครามคุ้มชาติ

สงครามคุ้มชาติ  ยังเป็นที่รู้จักกันคือ สงครามต่อต้านระบอบกษัตริย์ เป็นสงครามกลางเมืองที่เกิดขึ้นในจีน ตั้งแต่ปี ค.ศ. 1915–1916 เพียงสามปีก่อนที่ราชวงศ์จีนสุดท้าย ราชวงศ์ชิงได้ถูกโค่นล้มอำนาจและสาธารณรัฐจีนได้ถูกก่อตั้งขึ้นแทน สาเหตุของสงครามครั้งนี้คือ ยฺเหวียน ชื่อไข่ ประธานาธิบดีแห่งสาธารณรัฐจีนได้ประกาศสถาปนาตนเองขึ้นเป็น จักรพรรดิหงเซี่ยน จักรพรรดิแห่งจักรวรรดิจีน ในมณฑลยูนนาน ผู้นำทหาร อันได้แก่ ถัง จี้เหยา, ไช่ เอ้อ และหลี่ เลี่ยจวิน พวกเขาได้ประกาศแยกตัวเป็นอิสระและเปิดฉากต่อต้านต่อยฺเหวียน กองทัพของยฺเหวียนต้องประสบความปราชัยและแตกแยก ซึ่งได้ทำให้มณฑลต่างๆในภาคใต้ต่างประกาศแยกตัวเป็นอิสระเช่นกัน ในท้ายที่สุด ภายใต้แรงกดดันอย่างมหาศาลจากทั่วทั้งประเทศ ยฺเหวียน ชื่อไข่ต้องจำใจประกาศสละราชบังลังก์ เขาจึงกลับไปดำรงตำแหน่งป็นประธานาธิบดีตามเดิมและเสียชีวิตไม่กี่เดือนต่อมา
แหล่งไดโนเสาร์โคกผาส้วม

แหล่งไดโนเสาร์โคกผาส้วม หรือ ศูนย์การเรียนรู้พิพิธภัณฑ์ไดโนเสาร์ โคกผาส้วม เป็นแหล่งขุดค้นพบไดโนเสาร์ยุคสุดท้าย ตั้งอยู่ในพื้นที่ป่าชุมชนป่าโคกผาส้วม ตำบลนาคำ อำเภอศรีเมืองใหม่ จังหวัดอุบลราชธานี
การสำรวจ.
เมื่อปี พ.ศ. 2536 คณะสำรวจไทยและฝรั่งเศสได้เดินทางมาสำรวจพื้นที่ป่าโคกผาส้วมแห่งนี้ สันนิษฐานว่าพื้นที่ดังกล่าวเคยเป็นทะเลสาบน้ำจืดขนาดใหญ่ โดยพบฟันของไดโนเสาร์คล้ายกับสยามโมซอรัส สุธีธรนี และอีกส่วนหนึ่งเป็นฟันของไดโนเสาร์ออร์นิโธพอด วงศ์อีกัวโนดอนทิดส์ และนี่คือหลักฐานแรกที่บอกได้ว่ามีไดโนเสาร์พวกออร์นิโธพอดในประเทศไทย สำหรับชิ้นส่วนของซากดึกดำบรรพ์ ชาวบ้านที่ได้รวมตัวจัดตั้งกลุ่มอนุรักษ์ป่าโคกผาส้วมได้นำไปเก็บรักษาไว้ที่กรมทรัพยากรธรณี และอีกส่วนหนึ่งได้นำมาเก็บรักษาที่ สำนักงานองค์การบริหารส่วนตำบลนาคำ อำเภอศรีเมืองใหม่ ขณะที่ชาวบ้านต้องการให้มีการจัดสร้างพิพิธภัณฑ์ เพื่อเก็บรวบรวมและอนุรักษ์ไว้ให้ลูกหลานและผู้ที่สนใจมาศึกษาดูงานต่อไป
นอกจากนี้แล้วการค้นพบนี้ยังแสดงให้เห็นว่ามีไดโนเสาร์กินพืชขนาดใหญ่ที่มีสะโพกคล้ายนกและมีขาหลังที่ใหญ่กว่าขาหน้า อย่างพวกออร์นิโธพอด ซึ่งจะเป็นจุดดึงดูดให้ผู้ที่สนใจได้มาศึกษาหาความรู้เพิ่มเติม
ลักษณะทางธรณีวิทยา.
บริเวณที่ค้นพบซากดึกดำบรรพ์มีเนื้อที่ประมาณ 2 ไร่ พื้นดินมีลักษณะเป็นหินทราย สีน้ำตาลแดงอ่อน หินมีเนื้อละเอียดถึงปานกลาง อยู่ในหมวดหินโคกกรวด มีอายุราว 100–110 ล้านปี
ซากดึกดำบรรพ์ที่ค้นพบ.
ซากไดโนเสาร์ที่ค้นพบที่ระบุสายพันธุ์ได้มีทั้งหมด 9 สายพันธุ์ได้แก่
และยังมีอีกสองชนิดที่ไม่ยังสามารถระบุสายพันธุ์ได้
การเดินทาง.
รถยนต์ส่วนตัวใช้เส้นทาง ทางหลวงแผ่นดินหมายเลข 2135 ออกจากตัวอำเภอศรีเมืองใหม่ประมาณ 2 กิโลเมตร จะเห็นที่ทำการองค์การบริหารส่วนตำบลนาคำอยู่ทางขวามือ เลี้ยวขวาข้างที่ทำการองค์การบริหารส่วนตำบลนาคำมาประมาณ 50 เมตร พิพิธภัณฑ์จะอยู่ทางขวามือ
สมัยขุนศึก

สมัยขุนศึก (#เปลี่ยนทาง , ค.ศ. 1916#เปลี่ยนทาง 1928) เป็นช่วงยุคสมัยในประวัติศาสตร์สาธารณรัฐจีน เมื่อการควบคุมประเทศได้ถูกแบ่งแยกโดยอดีตขุนศึกของกองทัพเป่ย์หยางและก๊กอื่น ๆ ในภูมิภาค ซึ่งได้กระจัดกระจายไปทั่วภูมิภาคแผ่นดินใหญ่ ได้แก่ เสฉวน ชานซี ชิงไห่ หนิงเซี่ย กวางตุ้ง กวางไซ กานซู่ ยูนนาน และซินเจียง
ในวิชาประวัติศาสตร์, ยุคสมัยนั้นได้เริ่มต้นเมื่อยฺเหวียน ชื่อไข่ได้ถึงแก่อสัญกรรมในปี ค.ศ. 1916 และท้ายที่สุดจนกระทั่งปี ค.ศ. 1928 เมื่อฝ่ายชาตินิยมก๊กมินตั๋งได้รวบรวมจีนอย่างเป็นทางการซึ่งผ่านมาด้วยการกรีธาทัพขึ้นเหนือ ได้เป็นจุดเริ่มต้นของทศวรรษหนานจิง ขุนศึกหลายคนยังคงมีอิทธิพลต่อไปในช่วงปี ค.ศ. 1930 และ 1940 ซึ่งได้กลายเป็นปัญหาสำหรับรัฐบาลชาตินิยมในช่วงสงครามจีน–ญี่ปุ่นครั้งที่สอง
ยุคสมัยนี้ได้มีลักษณะของความขัดแย้งทางทหารอย่างต่อเนื่องระหว่างก๊กที่แตกต่างกันและความขัดแย้งที่ใหญ่ที่สุดคือ สงครามที่ราบภาคกลาง ซึ่งมีทหารร่วมรบกว่าหนึ่งล้านนาย
มาริโอปาร์ตี

มาริโอปาร์ตี  เป็นชุดวิดีโอเกมที่มีตัวละครจากแฟรนชายส์ "มาริโอ" มาเล่นเกมกระดานสลับกับมินิเกมต่างๆ โดยสามารถเล่นกับเพื่อนได้สูงสุดสี่คน หรือเล่นกับตัวละครที่บังคับโดยคอมพิวเตอร์ ในช่วงแรก ฮัดสันซอฟต์เป็นผู้ผลิตเกมในซีรีส์ แต่หลังจากปี ค.ศ. 2012 เป็นต้นมา บริษัทเอ็นดีคิวบ์ได้กลายมาเป็นผู้ผลิตเกมแทนฮัดสันซอฟต์ ตั้งแต่เกม "มาริโอปาร์ตี 9" เป็นต้นมา ปัจจุบันเกมล่าสุดในซีรีส์นี้คือเกม "มาริโอปาร์ตีซูเปอร์สตาร์" ซึ่งวางจำหน่ายในวันที่ 29 ตุลาคม ค.ศ. 2021 สำหรับเครื่องนินเท็นโด สวิตช์
ชุดเกมนี้ถือเป็นชุดเกมที่มีมินิเกมที่อยู่ได้นานที่สุด โดยในเดือนธันวาคม ค.ศ. 2014 ทางนินเทนโดกล่าวว่าได้จัดจำหน่ายเกมมาริโอปาร์ตีทั้งหมดอยู่ 39.6 ล้านชุดทั่วโลก
เกม.
เกมอื่น.
"มาริโอปาร์ตี-อี".
"มาริโอปาร์ตี-อี"  เป็นเกมกระดานที่มีการใช้ นินเทนโด อี-รีเดอร์ เป็นอุปกรณ์เสริมในการเล่น โดยจัดจำหน่ายในวันที่ 7 ธันวาคม ค.ศ. 2003 ซึ่งภายในชุดเกมจะมีการ์ด 64 ใบ แผ่นกระดาน และคู่มือการเล่น
การตอบรับ.
ข้อครหา.
"มาริโอปาร์ตี" (นินเท็นโด 64).
เนื่องจากบางมินิเกมต้องให้ผู้ใช้หมุนแกนแอนาล็อกให้เร็วที่สุดเท่าที่จะทำได้ โดยผู้เล่นบางคนใช้ฝ่ามือแทนหัวแม่โป้งในการหมุดไม้แอนาล็อก ผลที่เกิดขึ้นทำให้เกิดบาดแผลอยู่บ่อยครั้ง เพื่อเป็นการชดเชยความเสียหาย ทางนินเทนโดจึงให้ถุงมือฟรีสำหรับผู้ที่ได้รับผลกระทบจากการใช้มือหมุนจนเกิดแผล
"มาริโอปาร์ตี 8".
ในเดือนกรกฎาคม ค.ศ. 2007 เกม "มาริโอปาร์ตี 8" บนเครื่องวีมีปัญหากับร้านค้าในสหราชอาณาจักรทันทีที่เริ่มจัดจำหน่าย เพราะตัวละครที่ชื่อคาเมคใช้คำว่า "สปาซ์ติก" (spastic) เนื่องจากว่าคำนี้เป็นคำพูดที่กล่าวถึงคนที่ปัญญาอ่อน และเป็นคำเหยียดในสหราชอาณาจักร ในเดือนสิงหาคม ค.ศ. 2007 ทางนินเทนโดได้ปล่อยเกมใหม่โดยเปลี่ยนคำว่า "สปาซ์ติก" (spastic) เป็นคำว่า "เอร์ราติก" (erratic) แทน
สโมสรฟุตบอลอยุธยาในฤดูกาล 2561

สโมสรฟุตบอลจังหวัดพระนครศรีอยุธยา เป็นสโมสรฟุตบอลอาชีพในประเทศไทยโดยเป็นทีมจากจังหวัดพระนครศรีอยุธยา
ประวัติสโมสร.
ทีมอยุธยาเอฟซี ทีมฟุตบอลลีกดิวิชั่น 2 โซนภาคกลางในฤดูกาลปี 2559 
ผู้บริหารทีมอยุธยา เอฟซี ฤดูกาล 2559
ประธานสโมสร นายวิทยา บุรณศิริ 
รองประธานสโมสร ประกอบด้วย 1.นายนัทธี บ่อสุวรรณ 2.นายชาตรี อยู่ประเสริฐ 3.นายไตรรัตน์ จุรินทร
ผู้จัดการทีม นายยุทธนา ก้อนทอง 
ผู้ช่วยผู้จัดการประกอบด้วย 1.นายอาวุธ ก้อนนาค 2.นายธนะวัฒน์ มงคลศิริโรจน์ 3.นายอาทิตย์ ภาคอินทรีย์
หัวหน้าผู้ฝึกสอน นายเทเวศน์ กมลสินธุ์
สำหรับปีนี้ ท่านประธานสโมสร ท่านวิทยา บุรณศิริ วางเป้าหมายไว้อย่างหนักแน่นว่าปีนี้ต้องเลื่อนชั้น กลับไปเล่นใน ศึก ยามาฮ่าลีกวัน ให้ได้ในฤดูกาล 2560 และได้มีการเตรียมทีมอย่างหนักไม่ว่าจะเป็นเรื่องของตัวนักเตะที่มีทั้งแข้งไทยและแข้งนอกซึ่งแต่ละรายก็ผ่านการคัดเลือกมาเป็นอย่างดี
และได้ สนามฟุตบอลราชคราม สปอร์ต ซิตี้ บางไทร เป็นสนามเหย้า
* รองแชมป์ ฤดูกาล 2552
* อันดับ 7 ฤดูกาล 2553
* อันดับ 1 รายการซุปเปอร์แชมป์ภูมิภาค ครั้งที่ 2 ปี 2554
* อันดับ 4 ฤดูกาล 2554
* อันดับ 1 ฤดูกาล 2555 แชมป์ลีกดิวิชั่น 2 โซนภาคกลาง,อันดับ 1 รอบ Champions League,แชมป์ ที่ 1 จาก 82 ทีม
* อันดับ 8 ฤดูกาล 2556 YAMAHA LEAGUE 1 
* อันดับ 6 ฤดูกาล 2557 YAMAHA LEAGUE 1 
* อันดับ 17 ฤดูกาล 2558 YAMAHA LEAGUE 1 
* อันดับ 2 ฤดูกาล 2559 ลีกภูมิภาค โซนภาคกลาง 
* อันดับ 3 ฤดูกาล 2560 Thai League 3 โซนภาคกลาง 
เกียรติประวัติ.
<templatestyles src="Template:Football squad player/styles.css" />
* 11 ก.พ. 61 เวลา 18.00 น. สระแก้ว เอฟซี 0 - 1 อยุธยา เอฟซี 
* 18 ก.พ. 61 เวลา 16.00 น. อยุธยา เอฟซี 2 - 1 ฉะเชิงเทรา ไฮเทคฯ 
* 25 ก.พ. 61 เวลา 16.00 น. อยุธยา เอฟซี VS เมืองกาญจน์ ยูไนเต็ด 
* 3 มี.ค. 61 เวลา 19.00 น. เจแอล เชียงใหม่ ฯ VS อยุธยา เอฟซี 
* 11 มี.ค. 61 เวลา 16.00 น. อยุธยา เอฟซี VS กาฬสินธุ์ เอฟซี 
* 18 มี.ค. 61 เวลา 18.00 น. เชียงราย ซิตี้ VS อยุธยา เอฟซี 
* 25 มี.ค. 61 เวลา 16.00 น. อยุธยา เอฟซี VS อุบลราชธานี เอฟซี 
* 1 เม.ย. 61 เวลา 18.30 น. อยุธยา ยูไนเต็ด VS อยุธยา เอฟซี 
* 7 เม.ย. 61 เวลา 16.00 น. อยุธยา เอฟซี VS แพร่ ยูไนเต็ด 
* 21 เม.ย. 61 เวลา 18.00 น. ลำพูน วอริเออร์ VS อยุธยา เอฟซี 
* 29 เม.ย. 61 เวลา 16.00 น. อยุธยา เอฟซี VS บางกอก เอฟซี 
* 5 พ.ค. 61 เวลา 16.00 น. นาวิกโยธิน ยูเรกฯ VS อยุธยา เอฟซี 
* 23 พ.ค. 61 เวลา 16.00 น. อยุธยา เอฟซี VS กำแพงเพชร เอฟซี 
ตารางคะแนนฤดูกาล 2561.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น l
อำเภอตานะฮ์เมระฮ์

อำเภอตานะฮ์เมระฮ์ (หมายถึง "ดินแดง" หรือ "ศิลาแลง"; สำเนียงกลันตัน-ปัตตานี: Tanoh Meghoh (ตาเนาะฮ์ แมเฆาะฮ์)) เป็นอำเภอในรัฐกลันตันของประเทศมาเลเซีย บริเวณตัวเมืองอยู่บริเวณแม่น้ำกลันตัน ทางเหนือติดกับอำเภอปาซีร์มัซ, ทางตะวันออกติดกับอำเภอมาชัง, ทางตะวันออกเฉียงใต้ติดกับอำเภอกัวลาไกร, ทางตะวันตกเฉียงใต้ติดกับอำเภอเจอลี และทางตะวันตกติดกับประเทศไทย
นักประวัติศาสตร์สันนิษฐานว่าบริเวณนี้เคยเป็นเมืองหลวงของอาณาจักรเชียะโท้ โดยมีบันทึกย่อในสมัยราชวงศ์สุยกล่าวถึงเมืองที่มีชื่อว่าเชียะโท้ ("ดินแดง") ในบริเวณรัฐกลันตัน ชื่อโบราณของรัฐกลันตันคือ "รักตมฤตติกา" (Raktamrittika) ซึ่งหมายถึง "ดินสีแดง" แล้วถูกเปลี่ยนชื่อเป็น "ศรีวิชัยมาลา"
ประชากร.
ใน ค.ศ. 2010 มีประชากรอยู่ในอำเภอนี้ 117,338 คน โดยส่วนใหญ่มีเชื้อสายมลายู ส่วนน้อยมีเชื้อสายจีนและอินเดีย และมีผู้อพยพส่วนใหญ่มาจากประเทศไทย
ปรีดา เปี่ยมวารี

พลตำรวจโท ปรีดา เปี่ยมวารี (4 พฤศจิกายน พ.ศ. 2504 –) อดีตผู้ทรงคุณวุฒิพิเศษสำนักงานตำรวจแห่งชาติ อดีตรองจเรตำรวจ (สบ 7) อดีตผู้บังคับการตำรวจภูธรจังหวัดสงขลา ผู้ทำการระดมกวาดล้างอาชญากรรม โดยสามารถจับกุมคดีสำคัญได้นับร้อยคดี ทั้งคดีอาวุธปืนและคดียาเสพติด
ประวัติ.
เดือนพฤศจิกายน พ.ศ. 2558 ปรีดารักษาราชการในตำแหน่งผู้กำกับการสถานีตำรวจภูธรหาดใหญ่ หลังจากมีคำสั่งโยกย้ายพันตำรวจเอก ภาสกร กลั่นหวาน
ในเดือนพฤศจิกายน พ.ศ. 2559 หลังมีการจับกุมแก๊งวิ่งราวทรัพย์รายสำคัญ ปรีดาได้เตือนประชาชนที่ขี่จักรยานยนต์ ไม่ให้แขวนกระเป๋า หรือวางสิ่งมีค่าไว้หน้ารถ และในปี พ.ศ. 2560 เขาได้ร่วมแถลงข่าวการจับกุมเอเยนต์ค้ายาเสพติดรายใหญ่ ตลอดจนแก๊งขโมยรถจักรยานยนต์รายใหญ่
นอกจากนี้ ในช่วงปี พ.ศ. 2560–2561 เขายังเป็นผู้ร่วมแถลงการจับกุมผู้ต้องหาคดีฆาตกรรมต่าง ๆ รวมถึงเป็นผู้สั่งการสอบสวนพยานหลักฐานอย่างรัดกุม
ส่วนในเดือนธันวาคม พ.ศ. 2561 ปรีดาเป็นหนึ่งในผู้เดินทางมาตรวจสอบพื้นที่เกิดเหตุระเบิดรูปปั้นนางเงือก ณ หาดสมิหลา จังหวัดสงขลา
กิจกรรมเพื่อสังคม.
เดือนกุมภาพันธ์ พ.ศ. 2560 เขาได้มีส่วนร่วมในโครงการอบรมนักศึกษาเพื่อทำหน้าที่ประชาสัมพันธ์ประจำสถานี โดยเป็นความร่วมมือระหว่างสถานีตำรวจภูธรเมืองสงขลากับมหาวิทยาลัยทักษิณ และในเดือนธันวาคมของปีดังกล่าว เขาได้มอบถุงยังชีพแก่ชาวบ้านที่ประสบภัยน้ำท่วม พร้อมด้วยข้าราชการตำรวจในสังกัด
ส่วนในปี พ.ศ. 2561 เขาเป็นผู้มอบประกาศเกียรติคุณให้แก่ข้าราชการตำรวจที่มีผลงานดีเด่น เพื่อเป็นขวัญและกำลังใจในการปฏิบัติหน้าที่ และในปีเดียวกัน เขาได้ร่วมมอบคืนโฉนดที่ดินให้แก่ประชาชนที่ถูกเอารัดเอาเปรียบ
นอกจากนี้ ปรีดายังเป็นผู้ร่วมมอบเงินเพื่อช่วยเหลือครอบครัวตำรวจ, อาสาสมัครตำรวจชุมชน ที่ได้รับบาดเจ็บหรือเสียชีวิตจากการปฏิบัติหน้าที่ในจังหวัดสงขลา
หนังสือ.
ปรีดา เปี่ยมวารี มีผลงานหนังสือ "จริยธรรมในวิชาชีพตำรวจ" (ISBN 978-616-279-795-8) ร่วมกับพลตำรวจตรีดอกเตอร์ อดุลย์ ณรงศักดิ์ และผู้ช่วยศาสตราจารย์ดอกเตอร์ สุมนทิพย์ จิตสว่าง
นิวอัมสเตอร์ดัม

นิวอัมสเตอร์ดัม  คืออดีตนิคมชาวดัตช์ในศตวรรษที่ 17 ตั้งอยู่ทางปลายทิศใต้สุดของเกาะแมนแฮตตัน เป็นศูนย์กลางการปกครองอาณานิคมในนิวเนเธอร์แลนด์ ส่วน "ฟักโตไร" เป็นที่ตั้งถิ่นฐานนอกฟอร์ตอัมสเตอร์ดัม นิวอัมสเตอร์ดัมมีป้อมตั้งอยู่บนจุดยุทธศาสตร์ทางปลายทิศสใต้ของเกาะแมนแฮตตัน และมีความสำคัญทางด้านการปกป้องปฏิบัติการการค้าขนสัตว์ของบริษัทอินเดียตะวันตกของดัตช์ (Dutch West India Company) บริเวณแม่น้ำนอร์ท (แม่น้ำฮัดสัน) ในปี ค.ศ. 1624 ได้เป็นส่วนหนึ่งของสาธารณรัฐดัตช์และเป็นเมืองหลักของจังหวัดในปี 1625
เมื่อปี 1655 ประชากรของนิวเนเธอร์แลนด์เพิ่มขึ้นเป็น 2,000 คน โดยมีประชากร 1,500 คนอยู่ในนิวอัมสเตอร์ดัม ในปี ค.ศ. 1664 ประชากรในนิวเนเธอร์แลนด์ทะลุขึ้นเป็น 9,000 คน โดยมีประชากร 2,500 คน อยู่ในนิวอัมสเตอร์ดัม และมี 1,000 คนอยู่ในฟอร์ตออเรนจ์ ส่วนที่เหลืออยู่เมืองอื่นและหมู่บ้านอื่น
ในปี ค.ศ. 1664 อังกฤษได้เข้ามาครอบครองนิวอัมสเตอร์ดัมและเปลี่ยนชื่อมาเป็นนิวยอร์ก ตามชื่อเมืองยอร์กในยอร์กเชียร์ หลังจากสงครามอังกฤษ-เนเธอร์แลนด์ครั้งที่สองระหว่างปี ค.ศ. 1665–1667 อังกฤษและสหจังหวัดดัตช์ได้ลงนามตกลงสถานภาพปัจจุบันในสนธิสัญญาเบรดา อังกฤษได้เกาะแมนแฮตตัน ส่วนดัตช์ยอมยกเมืองและส่วนที่เหลือของอาณานิคม ขณะที่อังกฤษยอมสละซูรินามในอเมริกาใต้อย่างเป็นทางการ รวมถึงเกาะรันในอินเดียตะวันออกให้ดัตช์ที่ยังเข้าควบคุมผลประโยชน์ในหมู่เกาะเครื่องเทศ ในปัจจุบันพื้นที่ส่วนใหญ่ที่เคยเป็นนิวอัมสเตอร์ดัมคือนครนิวยอร์ก
คาบสมุทรเดลมาร์วา

คาบสมุทรเดลมาร์วา  คือคาบสมุทรขนาดใหญ่ทางชายฝั่งทิศตะวันออกของสหรัฐ อยู่ในรัฐเดลาแวร์และหลายส่วนทางชายฝั่งทิศตะวันออกของรัฐแมริแลนด์และรัฐเวอร์จิเนีย คาบสมุทรมีความยาว และมีความกว้างตั้งแต่ ใกล้ศูนย์กลาง และกว้าง บริเวณคอคอดทางปลายทิศเหนือ และกว้างน้อยกว่านี้บริเวณปลายของแหลมชาลส์ คาบสมุทรมีขอบเขตติดกับอ่าวชีสอะพีกทางทิศตะวันตก, แม่น้ำเดลาแวร์, อ่าวเดลาแวร์ และมหาสมุทรแอตแลนติกทางทิศตะวันออก และแม่น้ำเอลก์รวมถึงคอคอดทางทิศเหนือ
คลื่นอนุรักษนิยม

คลื่นอนุรักษนิยม  หรือ กระแสสีน้ำเงิน  เป็นปรากฏการณ์การเมืองฝ่ายขวาที่เกิดขึ้นในกลางคริสต์ทศวรรษ 2010 ในทวีปอเมริกาใต้โดยเป็นปฏิกิริยาโดยตรงต่อกระแสสีชมพู นักวิเคราะห์บางคนเรียกว่า กระแสสีน้ำตาล (เป็นการพาดพิงลัทธิฟาสซิสต์ซึ่งมักถูกโยงกับสีน้ำตาล)
หลังรัฐบาลฝ่ายกลางซ้ายนานหนึ่งทศวรรษ อิทธิพลของโฟรูจีเซาเปาลู ซึ่งสนับสนุนพรรคการเมืองฝ่ายซ้ายในทวีปอเมริกาใต้และแคริบเบียน เสื่อมถอยลงในประเทศอาร์เจนตินา เมาริซิโอ มากริ นักเสรีนิยม สืบตำแหน่งกริสตินา กีร์ชเนร์ ในปี 2558 ในประเทศบราซิล กระบวนการฟ้องให้ขับจิลมา รูเซฟออกจากตำแหน่งส่งผลให้รูเซฟพ้นจากตำแหน่งและมีแชล เตเมร์ รองประธานาธิบดี ดำรงตำแหน่งแทนในปี 2559 ในประเทศชิลี เซบัสเตียน ปิญเญรา นักอนุรักษนิยม สืบตำแหน่งจากมีเชล บาเชเล นักประชาธิปไตยสังคม ในปี 2560 เช่นเดียวกับในปี 2552 และในปี 2561 ผู้แทนราษฎรนักอนุรักษนิยม ฌาอีร์ โบลโซนารู ได้เป็นประธานาธิบดีบราซิลคนที่ 38
ปรากฏการณ์อนุรักษนิยมดังกล่าวมีการเปรียบเทียบกับการเลือกตั้งดอนัลด์ ทรัมป์ ในสหรัฐ และการเติบโตของประชานิยมฝ่ายขวาและชาตินิยมใหม่ในทวีปยุโรป นอกจากนี้ยังมีการเชื่อมโยงกับการมีขนาดและอำนาจเพิ่มขึ้นของชุมชนอีแวนเจลิคัล
ประมุขแห่งรัฐและหัวหน้ารัฐบาล.
ประธานาธิบดี.
ภาพด้านล่างคือประธานาธิบดีที่ดำรงตำแหน่งในลาตินอเมริกาตั้งแต่ พ.ศ. 2553 ที่มีอุดมการณ์ทางการเมืองปีกขวาและสายกลาง-ขวา หมายเหตุ: ยานิเน อัญเญซสาบานตนเข้ารับตำแหน่งโดยไม่ครบองค์ประชุมในช่วงวิกฤตการณ์การเมืองโบลิเวีย พ.ศ. 2562 และถูกตัดสินว่ากระทำผิด ระบุเป็นสัญลักษณ์ ‡
วัชรกร มะโนวร

วัชรกร มะโนวร เป็นนักฟุตบอลชาวไทยจากจังหวัดเชียงราย ปัจจุบันลงเล่นตำแหน่งกองกลาง ปัจจุบันเล่นให้กับบางกอก ในไทยลีก 2 
สโมสรอาชีพ.
บุรีรัมย์ ยูไนเต็ด.
ในเดือนพฤศจิกายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัววัชรกร มะโนวร นักเตะดาวรุ่งจากลำปาง มาร่วมทีมเป็นที่เรียบร้อย โดยเขาจะสวมเสื้อหมายเลข 88 ต่อมาในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร วัชรกรมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 19 มิถุนายน พ.ศ. 2562 การแข่งขันช้าง เอฟเอคัพ รอบ 32 ทีมสุดท้าย วัชรกรลงเล่นนัดแรกให้กับสโมสร และทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ
ขอนแก่น (ยืมตัว).
ในวันที่ 19 มิถุนายน พ.ศ. 2562 หลังจากที่การแข่งขันช้าง เอฟเอคัพ รอบ 32 ทีมสุดท้าย จบลงไปได้ไม่กี่ชั่วโมง ขอนแก่นในไทยลีก 2 ได้บรรลุข้อตกลงในการยืมตัววัชรกร มะโนวร จากบุรีรัมย์ ยูไนเต็ด เป็นที่เรียบร้อย โดยสัญญายืมตัวจะมีผลจนจบฤดูกาล 2562
จบฤดูกาล วัชรกรลงเล่นในลีกให้กับขอนแก่นทั้งหมด 16 นัด ช่วยให้สโมสรจบอันดับที่ 8 ซึ่งเป็นครึ่งบนของตาราง
 "ณ วันที่ 7 พฤศจิกายน 2563"
พระแม่ชคัทธาตรี

พระแม่ชคัทธาตรี  เป็นเทวีในศาสนาฮินดูตามคติลัทธิตันตระและลัทธิศักติ ทรงเป็นอวตารของพระแม่ทุรคา เพื่อสังหารอสูรช้างที่มีนามว่าการินทราสูร คำว่า ชคัทธาตรี หมายถึง ผู้โอบอุ้มโลก พระองค์ทรงเป็นที่นิยมบูชามากในรัฐเบงกอลตะวันตกและรัฐโอฑิสา มีเทศกาลบูชาพระองค์คือเทศกาลชคัทธาตรีบูชา
เทวตำนาน.
ในคราวที่พระแม่ทุรคาเทวีทรงสังหารมหิษาสูร หรืออสูรควายที่รุกรานจักรวาลได้สำเร็จแล้วนั้น พระองค์ได้อันตรธานหายไป แต่ยังคงคอยดำรงรักษาจักรวาลอยู่อย่างเสมอ เหล่าคณะเทวดาเริ่มลืมเลือนถึงการมีอยู่แห่งพระนาง จึงเริ่มพากันช่วงชิงความเป็นใหญ่ในสวรรค์
พระอินทร์ พระพิรุณ พระพาย พระอัคนี และพระจันทร์ ต่างเชื่อมั่นในความยิ่งใหญ่แห่งตนจนกลายเป็นความยโสเย่อหยิ่ง เหล่าเทวดาทั้งหลายต่างเปี่ยมล้นด้วยอัตตาและความอหังการทั้งสิ้น พระทุรคามหาเทวีปรากฏพระองค์ขึ้น และจำแลงพระวรกายให้อยู่ในรูปยักษิณี และได้ประทานบททดสอบแก่เหล่าเทวดา
เทวดาทั้งหลายต่างยอมแพ้ พระเทวีได้กลับสู่รูปเดิมและปรากฏรูปพระชคัทธาตรี เหล่าเทวดายอมรับถึงพลังแห่งพระแม่เจ้าผู้เป็นพระจักรวาลชนนีและเป็นขุมพลังแห่งสรรพสิ่ง อัตตาแห่งเหล่าเทวดาทั้งหลายมารวมและปรากฏขึ้นเป็นช้าง พระเทวีได้ปราบลง และให้สิงหพาหนะคอยเหยียบข่มความอหังการนี้ไว้นั่นเอง
นอกจากนี้ยังเชื่อกันว่า ช้างตนนี้คือโครินทราสูร หรืออสูรช้างนั่นเอง และมีความเชื่อแยกออกไปอีกว่าช้างตนนี้คือมหิษาสูรในคราวที่มันกำลังสู้รบกับพระแม่ทุรคาในช่วงท้าย ซึ่งก่อนมันจะกลับร่างอสูร มันได้แปลงเป็นอสูรช้างและเข้าต่อสู้กับพระนาง แต่ก็ถูกพระนางสังหารรูปช้างของมันลงอยู่ดีนอกจากนี้ช้างยังเป็นสิ่งแทนสภาวะจิตใจมนุษย์ที่เครียดแค้นและโกรธเกรี้ยวดุจช้างป่าที่ดุร้าย ซึ่งพระแม่ได้อยู่เหนือและกำราบซึ่งอารมณ์นี้เพื่อความสำเร็จแห่งมนุษย์ดุจดั่งพระนางได้ดำรงซึ่งจักรวาลสมพระนาม “ชคัทธาตรี - พระเทวีผู้ทรงไว้ซึ่งจักรวาล” อีกด้วย
พระลักษณะ.
พระแม่ได้ปรากฏในรูปแห่งพระทุรคา พระนางทรงจักร สังข์ พร้อมด้วยธนู และคันศร ทรงสิงโตเหยียบช้าง เชื่อกันว่าพระแม่ทุรคาในรูปนี้ดำรงสภาวะสัตตวะคุณ หรือสภาวะแห่งความดีงาม ปัญญา ความเบาสบายอีกด้วย หากนับด้วยคตินี้ พระทุรคา(มหิษาสูรมรรทินี) จะเป็นรชะคุณ พระกาลีจะเป็นตามสะคุณนอกจากนี้ ยังมีความเชื่ออีกว่า พระเทวีในระบบมหาวิทยา สามารถปรากฏรูปอันยิ่งใหญ่แห่งพระแม่ทุรคาได้ ซึ่งจะมีพระนามต่างกันเล็กน้อยตามสภาวะ โดยพระแม่ชคัทธาตรีถือเป็นรูปปรากฏแห่งพระตริปุราสุนทรี และในรูปนี้พระองค์ถือเป็นพระทุรคาในนาม “พระมหาทุรคาเทวี”
ฮาคีม อัล-อาไรบี

ฮาคีม อัล-อาไรบี (เกิด 7 พฤศจิกายน ค.ศ. 1993) เป็นนักฟุตบอลสัญชาติบาห์เรน ฮาคีมเป็นผู้ประสบปัญหาภายในประเทศ จึงจำเป็นต้องไปอยู่ประเทศออสเตรเลีย ในปี ค.ศ. 2014 และเขาได้อยู่ในประเทศในฐานะผู้ลี้ภัย ฮาคีมได้ถูกจับกุมในขณะที่กำลังเดินทางออกจากประเทศออสเตรเลียเพื่อมาพักผ่อนยังประเทศไทย ในเดือนพฤศจิกายน ค.ศ. 2018 บนหมายแดงของตำรวจสากล ที่ออกโดยประเทศบาห์เรน และฮาคีมได้ถูกกักตัวอยู่ที่ประเทศไทย และรอส่งตัวกลับประเทศ มีการสร้างโครงการทั่วโลกเรียงร้องให้ทางประเทศไทยอย่างส่งตัวฮาคีมกลับประเทศไทย
เมื่อวันที่ 19 กุมภาพันธ์ ค.ศ. 2019 ได้มีประกาศจากสำนักงานอัยการสูงสุด ว่าด้วยคดีการส่งผู้ร้ายข้ามแดนฮาคีม อัล-อาไรบี ที่ได้ถูกศาลอาญาตัดสินตามคำขอของรัฐบาลประเทศบาห์เรน ให้มีการปล่อยตัวฮาคีมลี้ภัยในประเทศออสเตรเลีย โดยพนักงานอัยการต่างประเทศได้ยื่นขอถอนฟ้องคดีส่งผู้ร้ายข้ามแดน กระทรวงการต่างประเทศไม่ได้มีความเห็นในส่วนนี้ แต่ให้เป็นไปตามมาตรา 21 ของพระราชบัญญัติองค์กรอัยการและพนักงานอัยการ พ.ศ. 2553
อำเภอตุมปัต

อำเภอตุมปัต (สำเนียงกลันตัน-ปัตตานี: "ตุปะก์") เป็นอำเภอในรัฐกลันตัน ประเทศมาเลเซีย อยู่ห่างจากเมืองโกตาบารู (เมืองหลวงรัฐ) ไปประมาณ 15 กิโลเมตร โดยทางตะวันตกติดกับประเทศไทยซึ่งกั้นด้วยแม่น้ำโก-ลก ทางตะวันออกติดกับโกตาบารู ซึ่งกั้นด้วยแม่น้ำกลันตัน และทางใต้ติดกับปาซีร์มัซ
ประชากร.
ในปี ค.ศ.2010 อำเภอตุมปัตมีประชากรอยู่ 152,168 คน ซึ่งส่วนใหญ่เป็นชาวมาเลย์ กับชนชาติไทย อินเดีย และจีน
พรรคผสมรัฐว้า

พรรคผสมรัฐว้า  เป็นองค์การทางการเมืองในประเทศพม่า ซึ่งรณรงค์เพื่อผลประโยชน์ของชาวว้า โดยพฤตินัยพรรคนี้เป็นพรรคที่ปกครองรัฐว้าซึ่งเป็นรัฐที่ไม่ได้รับการรับรองทางตอนเหนือของรัฐฉาน กองกำลังติดอาวุธของพรรคคือกองทัพผสมรัฐว้า (UWSA) ส่วนประธานพรรคและผู้บัญชาการทหารสูงสุดของทั้งสองหน่วยคือ เป้า หยั่วเสียง
พรรคผสมรัฐว้าก่อตั้งขึ้นในปี 1989 จากการผสมกันของว้าสามกลุ่ม ได้แก่ สภาแห่งชาติว้า (WNC), กลุ่มชาวบ้านว้า และชาวว้าอดีตสมาชิกพรรคคอมมิวนิสต์พม่า (ซีพีบี)
เบน มี

เบนจามิน โทมัส มี (21 กันยายน ค.ศ. 1989 —) เป็นนักฟุตบอลชาวอังกฤษ ปัจจุบันเล่นตำแหน่งกองหลังให้กับเบรนต์ฟอร์ดในพรีเมียร์ลีก
มีเริ่มต้นอาชีพกับแมนเชสเตอร์ซิตี แต่ได้ลงเล่นให้กับสโมสรเพียงนัดเดียวในลีกคัพ ก่อนที่จะถูกปล่อยยืมตัวให้กับเลสเตอร์ซิตีและเบิร์นลีย์ โดยในปี ค.ศ. 2012 นั้น มีได้เซ็นสัญญาถาวรกับเบิร์นลีย์ เขายังเคยเล่นให้กับทีมชาติอังกฤษชุดเยาวชนตั้งแต่รุ่น U19 ถึง U21 โดยในรุ่น U21 นั้น เขาลงเล่นนัดแรกในนัดกระชับมิตรพบกับเยอรมนี
สโมสรฟุตบอลแอตแลนตายูไนเต็ด

สโมสรฟุตบอลแอตแลนตายูไนเต็ด  เป็นสโมสรฟุตบอลอาชีพอเมริกันจากเมือง แอตแลนตา, รัฐจอร์เจีย ปัจจุบันเล่นอยู่ในเมเจอร์ลีกซอกเกอร์ เป็นสมาชิกของลีกฝั่งตะวันออก และเป็นทีมชนะเลิศเอ็มแอลเอสคัพในฤดูกาล 2018
ทิม เอลคิงตัน

นาวาอากาศโท จอห์น ฟรานซิส เดอร์แฮม "ทิม" เอลคิงตัน (23 ธันวาคม พ.ศ. 2463 – 1 กุมภาพันธ์ พ.ศ. 2562) เป็นนักขับเครื่องบินรบชาวบริเตนที่ได้เข้าร่วมในยุทธการที่บริเตน และเป็นหนึ่งในลูกเรือรู้จักกันในชื่อว่า "เดอะฟิว" หลังจากที่เขาปลดประจำการ เอลคิงตันก็หันมาทำธุรกิจเกี่ยวกับศิลปะและการทำกรอบรูป เขาเสียชีวิตในวันที่ 1 กุมภาพันธ์ พ.ศ. 2562 เนื่องจากการตกด้วยวัย 98 ปี
มัตตี นือแกเน็น

มัตตี เอ็นซิโอ นือแกเน็น (17 กรกฎาคม พ.ศ. 2506 − 3 กุมภาพันธ์ พ.ศ. 2562) เป็นนักสกีกระโดดไกลชาวฟินแลนด์ระหว่างปี 2524 ถึง 2534 เขาได้รับรางวัลโอลิมปิกฤดูหนาว 5 เหรียญ (4 เหรียญทอง) รางวัลแชมป์โลก 9 เหรียญ (5 เหรียญทอง) และ รางวัลแชมป์ระดับประเทศ 22 เหรียญ (14 เหรียญทอง) ทำให้เขาถูกขนานนามว่าเป็นนักสกีกระโดดไกลชายที่ดีที่สุดในโลก โดยมีครั้งที่สำคัญที่สุด คือ เขาได้รับสามเหรียญทองในกีฬาโอลิมปิกฤดูหนาว 1988 ทำให้เขากลายเป็นนักกีฬาที่ได้รับเหรียญมากที่สุดในโอลิมปิก ร่วมกับยวอนเนอ ฟัน เกินนิป จากประเทศเนเธอร์แลนด์
นือแกเน็นเป็นนักสกีกระโดดไกลคนเดียวในประวัติศาสตร์ที่สามารถคว้ารางวัลชนะเลิศจากห้ารายการใหญ่ทั้งหมด ได้แก่ เหรียญทองโอลิมปิกฤดูหนาว (สามครั้ง) กีฬาสกีกระโดดไกลชิงแชมป์โลก (หนึ่งครั้ง) กีฬาร่อนสกีชิงแชมป์โลก (หนึ่งครั้ง) World Cup สี่สมัย และ Four Hills Tournament (สองครั้ง)
การเสียชีวิต.
นือแกเน็นเสียชีวิตที่บ้านในลาปเพนรานตา ก่อนเที่ยงคืนเล็กน้อยของวันที่ 3 กุมภาพันธ์ 2562 จากอาการป่วยกระทันหัน ด้วยวัย 55 ปี เขาบ่นว่ามีอาการมึนและคลื่นไส้ในคืนวันนั้น ก่อนหน้านี้สามเดือน เขาได้รับการวินิจฉัยว่าเป็นเบาหวาน แต่เขาก็ไม่ได้สนใจคำวินิจฉัยและยังดื่มเครื่องดื่มแอลกอฮอล์ต่อไป ข่าวการเสียชีวิตของเขานั้นเผยแพร่ตามสื่อทั้งในฟินแลนด์และต่างประเทศ และมีคำสรรเสริญมากมายจากนักสกีกระโดดไกลในยุคเดียวกัน เขามีภรรยาและลูกอีกสามคนที่ยังมีชีวิตอยู่ สองคนจากการแต่งงานก่อนหน้าและหนึ่งคนเป็นบุตรนอกสมรส
อิซาซิโอ กาเยฆา

อิซาซิโอ กาเยฆา การ์ซิอา (6 ธันวาคม พ.ศ. 2479 − 4 กุมภาพันธ์ พ.ศ. 2562) เป็นนักฟุตบอลชาวสเปนที่เคยเล่นให้กับอัตเลติโกเดมาดริดและฟุตบอลทีมชาติสเปนในตำแหน่งกองหลัง หลังจากที่ยุติการเล่นฟุตบอลอาชีพ เขาก็หันมาเป็นทนายความที่ปรึกษา เนื่องจากเรียนจบทางด้านกฎหมายมา กาเยฆาเสียชีวิตในวันที่ 4 กุมภาพันธ์ พ.ศ. 2562 ที่มาดริด ด้วยวัย 82 ปี
คริสเตียน พะลิซิก

คริสเตียน มาเต พะลิซิก (เกิด 18 กันยายน ค.ศ. 1998) เป็นนักฟุตบอลชาวอเมริกัน ปัจจุบันเล่นในตำแหน่งกองกลางตัวรุกและปีก ให้กับมิลาน ในเซเรียอา และทีมชาติสหรัฐ
โซกราติส ปาปัสตาโทปูโลส

โซกราติส ปาปัสตาโทปูโลส (9 มิถุนายน 1988 —) หรือรู้จักกันในชื่อ โซกราติส เป็นนักฟุตบอลชาวกรีซ ปัจจุบันลงเล่นตำแหน่งเซ็นเตอร์แบ็กให้กับโอลิมเบียโกสและทีมชาติกรีซ
สโมสรอาชีพ.
อาร์เซนอล.
ในวันที่ 2 กรกฎาคม ค.ศ. 2018 อาร์เซนอลบรรลุข้อตกลงในการคว้าตัวปาปัสตาโทปูโลสจากโบรุสซีอาดอร์ทมุนท์ด้วยค่าตัว 17.6 ล้านปอนด์ และจะสวมเสื้อหมายเลข 5 ต่อมาในวันที่ 12 สิงหาคม ค.ศ. 2018 เขาลงเล่นนัดแรกให้กับสโมสรในเกมลีกที่เปิดเอมิเรตส์สเตเดียมพ่ายแพ้ต่อแมนเชสเตอร์ซิตี 0–2 ต่อมาในวันที่ 4 ตุลาคม ค.ศ. 2018 ปาปัสตาโทปูโลสทำประตูแรกให้กับสโมสรในนัดที่บุกไปชนะคาราบัก 3–0 ในการแข่งขันยูฟ่ายูโรปาลีก รอบแบ่งกลุ่ม
กอนสตันตีโนส มัฟโรปาโนส

กอนสตันตีโนส มัฟโรปาโนส (เกิด 11 ธันวาคม ค.ศ. 199) เป็นนักฟุตบอลชาวกรีก ปัจจุบันเล่นตำแหน่งกองหลังให้แก่เวสต์แฮมยูไนเต็ด สโมสรในพรีเมียร์ลีก และทีมชาติกรีซ
สโมสรอาชีพ.
อาร์เซนอล.
ในวันที่ 4 มกราคม ค.ศ. 2018 มัฟโรปาโนสได้เซ็นสัญญากับอาร์เซนอลในพรีเมียร์ลีก ต่อมาในวันที่ 15 มกราคม มัฟโรปาโนสช่วยให้ทีม U-23 ของอาร์เซนอลเปิดบ้านเอาชนะชุดสำรองของแมนเชสเตอร์ยูไนเต็ดไปได้ 4–0 โดยได้ลงเล่นครบ 90 นาที ต่อมาในวันที่ 2 กุมภาพันธ์ เขาถูกเพิ่มในรายชื่อผู้เล่นในการแข่งขันยูฟ่ายูโรปาลีก รอบแพ้คัดออก และในวันที่ 29 เมษายน เขาลงเล่นพรีเมียร์นัดแรกในนัดที่อาร์เซนอลบุกแพ้แมนเชสเตอร์ยูไนเต็ดที่โอลด์แทรฟฟอร์ด 2–1 โดยผลงานการเล่นของเขาได้รับการชื่นชมจากแฟนบอล
มาริโอปาร์ตี 10

มาริโอปาร์ตี 10  เป็นเกมปาร์ตีที่ผลิตโดยเอ็นดีคิวบ์และเผยแพร่โดย นินเทนโดสำหรับเครื่องวียู เป็นเกมที่สิบของซีรีส์ "มาริโอปาร์ตี", เกมที่สิบสี่ของแฟรนชายส์ และเป็นเกมเดียวในซีรีสที่อยู่ในวียู. เกมนี้เผยแพร่ทั่วโลกในเดือนมีนาคม ค.ศ.2015
วิธีเล่น.
โหมดปกติ.
โหมดนี้มีวิธีเล่นแบบเดียวกันกับเกม "มาริโอปาร์ตี 9" คือ ผู้เล่นสี่คนนั่งในรถไปด้วยกัน แล้วทอยลูกเต๋าหกด้าน บาวเซอร์จะปรากฏและขโมยมินิสตาร์ไปครึ่งหนึ่งจากผู้เล่นที่ทำให้มันเป็นอิสระ
โหมดบาวเซอร์.
ในโหมดนี้ ผู้เล่นที่ห้าจะควบคุมบาวเซอร์โดยใช้แป้นเครื่องเล่นวียู โดยให้ผู้เล่นสี่คนต้องไปให้ถึงเส้นชัยก่อนที่จะเสียหัวใจจนหมด และพยายามอย่าให้บาวเซอร์จับได้ ถ้าบาวเซอร์จับได้ มันจะเริ่มมินิเกมที่บาวเซอร์สามารถทำในสิ่งที่พิเศษได้ เช่น เอียงแท่งไฟ, กระดกแป้นพินบอล และพ่นไฟ ในขณะที่ผู้เล่นอื่นพยายามทำให้บาดเจ็บน้อยที่สุด. ผู้เล่นทั้งสี่จะชนะถ้ามีผู้เล่นอย่างน้อยหนึ่งคนไปถึงเส้นชัยโดยยังมีหัวใจเหลืออยู่ แต่ถ้าผู้เล่นทั้งสี่คนไม่มีหัวใจเหลือแล้ว บาวเซอร์ (ผู้เล่นที่ห้า) จะชนะโดยปริยาย
โหมดอะมีโบ.
โหมดอะมีโบจำเป็นต้องใช้ตัวละครจากอะมีโบทั้งสี่ตัว. ผู้เล่นที่มีอะมีโบเป็นของตนเองจะเล่นบนกระดานสามมิติ ในขณะที่ผู้เล่นที่ไม่มีอะมีโบจะเล่นบนกระดานสองมิติ โหมดนี้มีวิธีเล่นคล้ายกับเกม "มาริโอปาร์ตีดีเอส" ตัวละครที่สามารถเล่นได้คือมาริโอ, ลุยจิ, เจ้าหญิงพีช, โท้ด, บาวเซอร์, โยชิ, ดองกีคอง, วาริโอ และโรซาลินา
การตอบรับ.
"มาริโอปาร์ตี 10" ได้รับคำวิจารณ์ไปหลายด้าน โดยทางเมทาคริติกให้คะแนนไป 66/100 ส่วนซามูเอล คไลบอร์นจาก IGN ให้ไป 6.5 ต่อ 10 คะแนน แล้วกล่าวว่า "นำความคิดแย่ๆ มาจากเกม "มาริโอปาร์ตี 9" ซึ่งทำให้ความสนุกลดลง" แอนเดร เซเกอร์จาก GameXplain ได้ให้ระดับเกมนี้ว่า "Meh" (แย่) และมาร์ก วัลตันจากGameSpot ให้คะแนนไป 6 ต่อ 10 
รายได้.
ในสหราชอาณาจักร เกม "มาริโอปาร์ตี 10" เป็นเกมที่ดีที่สุดในอันดับสองของซีรีส์ รองจากเกม "มาริโอปาร์ตี 8" ส่วนในสหรัฐ มีการขายเกมนี้ไปประมาณ 290,000 อันในช่วงปลายมีนาคม ค.ศ.2015. ซึ่งเร็วกว่าเกม "มาริโอปาร์ตี 9" ที่ขายไปได้ 230,000 อันภายในสามสัปดาห์ ส่วนในญี่ปุ่น เกม "มาริโอปาร์ตี 10" มีประสิทธิภาพต่ำกว่าเกมที่ผ่านมา โดยขายได้แค่ 50,000 อันในสัปดาห์แรก จนถึงปลายเดือนมิถุนายน ค.ศ.2015 มีการขายเกมนี้แค่ 159,000 อันในญี่ปุ่น 
กระทั่งวันที่ 30 กันยายน ค.ศ.2018 เกมนี้ถูกขายไปแล้ว 2.19 ล้านอันทั่วโลก และเป็นเกมที่สิบของวียูที่ขายดีที่สุด
อัซซัรกออ์

อัซซัรกออ์  เป็นเมืองเอกของเขตการปกครองอัซซัรกออ์ในจอร์แดน ชื่อของเมืองนี้หมายถึง "(เมือง) สีฟ้า" มีประชากรอาศัยอยู่ 635,160 คนในปี 2015 
ภูมิศาสตร์.
อัซซัรกออ์ตั้งอยู่ในลุ่มแม่น้ำอัซซัรกออ์ทางตะวันออกเฉียงเหนือของ จอร์แดน เมืองนี้ตั้งอยู่ ทางตะวันออกเฉียงเหนือของอัมมาน
ภูมิอากาศ.
อัซซัรกออ์มีภูมิอากาศแบบเขตภูมิอากาศกึ่งแห้งแล้งเย็น (การจำแนกสภาพภูมิอากาศ : "BSk") อุณหภูมิเฉลี่ยต่อปีคือ และปริมาณน้ำฝนประมาณ ตกลงทุกปีส่วนใหญ่ในฤดูหนาว
การล่มสลายปลายยุคสัมฤทธิ์

การล่มสลายปลายยุคสัมฤทธิ์ เป็นช่วงเปลี่ยนผ่านระหว่างปลายยุคสัมฤทธิ์ถึงต้นยุคเหล็ก ในภูมิภาคตะวันออกใกล้, อานาโตเลีย, ทะเลอีเจียน, แอฟริกาเหนือ, คอเคซัส, บอลข่านและตะวันออกของทะเลเมดิเตอร์เรเนียน โดยในระหว่างปี 1200-1150 ปีก่อนคริสตกาล อาณาจักรใหญ่ เช่น อาณาจักรไมซินีในอีเจียน, จักรวรรดิฮิตไทต์ในอานาโตเลียและจักรวรรดิอียิปต์ในแอฟริกาเหนือล่มสลาย ตามมาด้วยเส้นทางการค้า วิทยาการและบันทึกต่าง ๆ ที่สูญหาย อย่างไรก็ตาม อารยธรรมอื่น ๆ เช่น เอลามและอัสซีเรียไม่ได้รับผลกระทบมากนักจากเหตุการณ์นี้
โรเบิร์ต ดรูวส์ นักประวัติศาสตร์ชาวอเมริกันกล่าวถึงเหตุการณ์นี้ว่า: 
ภายในระยะเวลา 40-50 ปีของปลายศตวรรษที่ 13 ถึงต้นศตวรรษที่ 12 ก่อนคริสตกาล เมืองสำคัญเกือบทุกแห่งทางตะวันออกของทะเลเมดิเตอร์เรเนียนถูกทำลาย และหลายเมืองก็ไม่มีผู้กลับไปอาศัยอยู่อีกเลย
หลังการล่มสลาย ภูมิภาคอีเจียนเข้าสู่ยุคมืด ซึ่งเป็นยุคที่เทคโนโลยีและการรู้หนังสือขาดหาย ผู้คนอยู่อย่างกระจัดกระจาย, ชาวฮิตไทต์ก่อตั้งรัฐไซโร-ฮิตไทต์ ซึ่งเป็นรัฐย่อยที่ประกอบด้วยชนหลายกลุ่มในลิแวนต์และซิลีเชีย ในขณะที่อียิปต์เข้าสู่ช่วงกลางที่สาม ซึ่งเป็นช่วงที่อียิปต์แตกออกเป็นดินแดนน้อยใหญ่รอบ ๆ แม่น้ำไนล์
นักประวัติศาสตร์เสนอหลายสาเหตุของการล่มสลายปลายยุคสัมฤทธิ์ เช่น ปัญหาด้านภูมิอากาศจากภูเขาไฟระเบิด, ภัยแล้ง, ความล้มเหลวทางสังคม การเมืองและเศรษฐกิจ รวมถึงการถูกรุกรานจากชาวทะเลและการพัฒนาเหล็กเป็นเครื่องมือเครื่องใช้แทนสัมฤทธิ์ เป็นต้น
เจงกิซ อึนแดร์

เจงกิซ อึนแดร์ (เกิด 14 กรกฎาคม ค.ศ. 1997) เป็นนักฟุตบอลชาวตุรกี ปัจจุบันเล่นในตำแหน่งปีกขวาให้กับเลสเตอร์ซิตี ผ่านการยืมจากโรมา และทีมชาติตุรกี
สโมสร.
เริ่มต้นการค้าแข้ง.
อึนแดร์เริ่มต้นอาชีพของเขาที่อัลทือนอร์ดู และได้ทำการย้ายมาที่บาชักเชฮีร์ในภายหลัง ในฤดูกาลที่เขาเล่นให้กับบาชักเชฮีร์นั้น อึนแดร์ได้รับการยอมรับว่าเป็น 1 ในผู้เล่นยอดเยี่ยมของลีก โดยเขาทำได้ 7 ประตู ใน 32 เกม ที่เขาลงเล่นในฤดูกาลแรกของเขาในซือเปร์ลีก
โรมา.
เมื่อวันที่ 14 กรกฎาคม ค.ศ. 2017 เขาได้เข้าร่วมกับโรมาด้วยค่าตัว 13.4 ล้านยูโร เขาได้ทำประตูแรกของเขากับโรมาในนัดที่ชนะเฮลแลสเวโรนา 1-0 ในเซเรียอาเมื่อวันที่ 4 กุมภาพันธ์ ค.ศ. 2018 ในเดือนเดียวกัน การเปิดตัวของเขาในการแข่งขันยูฟ่าแชมเปียนส์ลีก เขาสามารถทำประตูได้ในนัดที่เปิดบ้านพ่าย 1-2 ต่อชัคตาร์โดเนตสค์ในเลกแรกของรอบแพ้คัดออก รอบแรก ทำให้เขากลายเป็นนักเตะที่อายุน้อยที่สุดชาวตุรกีที่สามารถทำประตูได้ในการแข่งขันยูฟ่าแชมเปียนส์ลีก
ทีมชาติ.
อึนแดร์เป็นตัวแทนในรุ่นอายุไม่เกิน 18 ปี และ 19 ปี ของทีมชาติตุรกี ต่อมาเขาได้ถูกเรียกตัวไปยังรุ่นอายุไม่เกิน 21 ปี
ในเดือนพฤศจิกายน ค.ศ. 2016 เขาถูกเรียกตัวเข้าสู่ทีมชาติตุรกีในการแข่งขันที่พบกับทีมชาติคอซอวอ เขาสามารถยิงประตูแรกของเขากับทีมชาติได้ในการถูกเรียกตัวครั้งที่สอง ในการแข่งขันเกมกระชับมิตรที่มีชัยเหนือทีมชาติมอลโดวาในเดือนมีนาคม ค.ศ. 2017
 "ณ วันที่ 29 ธันวาคม ค.ศ. 2018"
คาซอส

คาซอส , หรือ Casos) เป็นเกาะในประเทศกรีซและยังเป็นเทศบาลในหมู่เกาะโดเดคะนีส เป็นเกาะที่อยู่ทางใต้สุดของทะเลอีเจียน จากข้อมูลปี ค.ศ. 2011 คาซอสมีประชากร 1084 คน เกาะในภาษาอิตาลีเป็นที่รู้จักในชื่อ "กาโซ" (Caso)
เจ้าชายคาร์ลแห่งเดนมาร์ก

เจ้าชายคาร์ลแห่งเดนมาร์กและนอร์เวย์  ประสูติเมื่อวันที่ 26 ตุลาคม 2223 ณ โคเปนเฮเกน เดนมาร์ก ทรงเป็นพระราชโอรสพระองค์ที่ 3 ใน พระเจ้าคริสเตียนที่ 5 แห่งเดนมาร์ก และ ชาร์ล็อทเทอ อมาเลียแห่งเฮ็สเซิน-คัสเซิล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์ทรงทุกข์ทรมานจากการได้ยิน เนื่องจากระบบประสาททางการได้ยินของพระองค์นั้นแย่มาแต่กำเนิด พระองค์ไม่เสกสมรส 
ความสนพระทัย.
เนื่องจากพระองค์ไม่ทรงเสกมรส ความสนพระทัยของพระองค์นั้นจึงได้รับความใส่พระทัยมาก พระองค์ทรงโปรดการเลี้ยงม้า ต่อมา พระเจ้าเฟรเดอริกที่ 4 แห่งเดนมาร์ก พระเชษฐา ได้พระราชทานที่ดินจำนวน 5 ไร่เพื่อสร้างปราสาทและคอกม้าแก่เจ้าชายคาร์ลแห่งเดนมาร์ก พระอนุชา ต่อมา เจ้าชายคาร์ลแห่งเดนมาร์ก สิ้นพระชนม์จากการทุกข์ทนด้วยพระอาการประชวรเมื่อวันที่ 8 มิถุนายน 2272 สิริพระชันษา 48 ปี
เจ้าชายฟากห์รุดดินแห่งอียิปต์

เจ้าชายฟากห์รุดดินแห่งอียิปต์  ประสูติเมื่อวันที่ 25 สิงหาคม พ.ศ. 2530 ณ ราบัต ประเทศโมร็อกโก เป็นพระราชโอรสพระองค์สุดท้องใน พระเจ้าฟูอัดที่ 2 แห่งอียิปต์ และ ดอมีนิก-ฟร็องซ์ โลบ ปีการ์ โดยทรงอยู่ในลำดับที่ 3 ในการอ้างสิทธิราชบัลลังก์แห่งอียิปต์ ทรงเป็นพระอนุชาใน เจ้าชายมูฮัมหมัด อาลี เจ้าชายแห่งซาอิด
สินีนาถ คงพุทธ

พันตำรวจตรีหญิง สินีนาถ คงพุทธ หรือ ผู้กองจอย เป็นสารวัตรฝ่ายอำนวยการ กองบังคับการตำรวจตระเวนชายแดน ภาค 4 เธอเป็นผู้กองหญิงที่มีชื่อเสียงและได้รับการชื่นชมในโซเชียลมีเดียอย่างมาก จากการปฏิบัติหน้าที่ในพื้นที่เสี่ยงภัย ซึ่งเธอสูญเสียพ่อและน้องชายจากเหตุการณ์ความไม่สงบในชายแดนภาคใต้ของประเทศไทย
ในปี พ.ศ. 2562 ได้มีการฆ่าแขวนคออดีตครูเกษียณอายุเพื่อชิงรถกระบะมาประกอบคาร์บอมบ์ และสินีนาถเป็นหนึ่งในผู้ประสบเหตุระเบิดดังกล่าว ซึ่งทางฮิวแมนไรตส์วอตช์ระบุถึงการโจมตีที่เกิดขึ้นว่าเป็นอาชญากรรมสงคราม
ประวัติ.
สินีนาถ คงพุทธ (ชื่อเล่น: จอย) เกิดที่จังหวัดปัตตานี สำเร็จการศึกษาระดับมัธยมจากโรงเรียนสายบุรี (แจ้งประชาคาร) ที่อำเภอสายบุรี จังหวัดปัตตานี แล้วเรียนวิชาพยาบาลที่โรงพยาบาลสงขลานครินทร์ สังกัดคณะแพทยศาสตร์ มหาวิทยาลัยสงขลานครินทร์
เธอได้รับการบรรจุตามหลักสูตรข้าราชการตำรวจและบุคคล ที่บรรจุหรือโอนมาเป็นข้าราชการตำรวจชั้นสัญญาบัตร รุ่นที่ 35
ในช่วงแรก เธอทำงานที่กองกำกับการ 8 กองบังคับการฝึกพิเศษ–ค่ายศรีนครินทรา อำเภอทุ่งสง จังหวัดนครศรีธรรมราช ก่อนมาทำงานในพื้นที่ 4 อำเภอของจังหวัดสงขลา ที่ได้รับผลกระทบจากความไม่สงบในชายแดนภาคใต้ของประเทศไทย ด้วยความสมัครใจของเธอเอง
ช่วงปี พ.ศ. 2556 เธอระบุว่าได้เริ่มงานกับสำนักงานตำรวจแห่งชาติ และในวันที่ 14 ตุลาคม พ.ศ. 2560 เธอได้รับคำสั่งให้ปฏิบัติหน้าที่ชุดเฉพาะกิจกองกำกับการตำรวจตระเวนชายแดนที่ 43 จังหวัดสงขลา
เหตุคาร์บอมบ์.
สืบเนื่องจากคดีฆ่าแขวนคอครูเกษียณในอำเภอสะบ้าย้อย จังหวัดสงขลา ซึ่งเป็นส่วนหนึ่งของความไม่สงบในชายแดนภาคใต้ของประเทศไทย ผู้ก่อเหตุได้ปล้นรถกระบะของครูผู้นั้นมาทำคาร์บอมบ์
โดยในวันที่ 8 มกราคม พ.ศ. 2562 ได้เกิดการระเบิดขึ้นที่ฐานเฉพาะกิจ ตำรวจตระเวนชายแดนสงขลา ที่อำเภอเทพา ส่งผลให้ตำรวจได้รับบาดเจ็บ หนึ่งในนั้นมีสินีนาถรวมอยู่ด้วย
เธอถูกสะเก็ดระเบิดบริเวณหน้าอกซ้ายและเข้ารักษาตัวที่โรงพยาบาลยะลาสิริรักษ์ ซึ่งต่อมา ในวันที่ 9 มกราคม พลโท พรศักดิ์ พูลสวัสดิ์ แม่ทัพภาคที่ 4 พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 ได้เดินทางเข้าเยี่ยม พร้อมมอบเงินช่วยเหลือเบื้องต้นเพื่อเป็นกำลังใจ รวมถึงได้รับกระเช้าดอกไม้และสิ่งของพระราชทานจากสมเด็จพระเจ้าอยู่หัวมหาวชิราลงกรณ บดินทรเทพยวรางกูร
ส่วนพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้แสดงความเสียใจกับเหตุการณ์ และชี้ว่าเป็นฝีมือของขบวนการบีอาร์เอ็น รวมทั้งย้ำว่าจะต้องดูแลผู้บาดเจ็บต่อไป
วันต่อมา เธอโพสต์ข้อความขอบคุณ และได้รับกำลังใจจากผู้ใช้อินเทอร์เน็ตเป็นจำนวนมาก
ชีวิตส่วนตัว.
สินีนาถ คงพุทธ เป็นลูกสาวของนายดาบตำรวจ สถาพร คงพุทธ ผู้บังคับการหมู่ สถานีตำรวจภูธรสายบุรี จังหวัดปัตตานี และเธอมีน้องชายคือพัชรพล คงพุทธ โดยทั้งคู่เสียชีวิตจากความไม่สงบในชายแดนภาคใต้ของประเทศไทย เธอจึงเลือกทำหน้าที่ตำรวจแทนผู้เป็นบิดา
เอเอฟซีแชมเปียนส์ลีก 2018 นัดชิงชนะเลิศ

การแข่งขัน เอเอฟซีแชมเปียนส์ลีก 2018 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2018, เป็นครั้งที่ 37 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 16 ภายใต้ชื่อ เอเอฟซีแชมเปียนส์ลีก.
รอบชิงชนะเลิศจะถูกตัดสินกันในสองนัดรูปแบบเหย้าและเยือนระหว่างทีมจากญี่ปุ่น คาชิมะ แอนต์เลอส์ และทีมจากอิหร่าน เพร์สโพลีส. เลกแรกจะเป็นเจ้าบ้านโดยคาชิมะ แอนต์เลอส์ ที่ สนามฟุตบอลคาชิมะ ในคาชิมะ เมื่อวันที่ 3 พฤศจิกายน พ.ศ. 2561, ในขณะที่เลกสองจะเป็นเจ้าบ้านโดย เปอร์เซโปลิส ที่ สนามกีฬาอะซาดี ในเมือง เตหะราน เมื่อวันที่ 10 พฤศจิกายน พ.ศ. 2561. ทีมชนะเลิศจะได้สิทธิ์ในการเป็นตัวแทนของ เอเอฟซี ในการแข่งขัน ฟุตบอลชิงแชมป์สโมสรโลก 2018, และได้ผ่านเข้าสู่รอบก่อนรองชนะเลิศ.
คาชิมะ แอนต์เลอส์ ยัดเยียดความพ่ายแพ้ให้กับ เพร์สโพลีส 2–0 หลังรวมผลสองนัดส่งผลให้พวกเขาคว้าแชมป์เอเอฟซีแชมเปียนส์ลีกได้สำเร็จเป็นสมัยที่สอง.
เส้นทางสู่นัดชิงชนะเลิศ.
"หมายเหตุ: (H: เหย้า; A: เยือน)"
แมตข์.
เลกแรก.
รายละเอียด.
<onlyinclude></onlyinclude>
เลกที่สอง.
รายละเอียด.
<onlyinclude></onlyinclude>
มืลไฮม์

มืลไฮม์  หรือชื่อเต็มคือ มืลไฮม์อันแดร์รัวร์  ที่มีความหมายว่า "มืลไฮม์บนแม่น้ำรัวร์" เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ในพื้นที่ลุ่มแม่น้ำรัวร์ (Ruhr) ระหว่างดืสบวร์ค เอ็สเซิน โอเบอร์เฮาเซิน และราทิงเงิน เป็นที่ตั้งของบริษัทใหญ่ด้านอุตสาหกรรมอาหารหลายบริษัท
ยุงเคิร์ส ยู 52

ยุงเคิร์ส ยู 52  เป็นเครื่องบินขนส่งของเยอรมนีซึ่งผลิตขึ้นระหว่าง ค.ศ. 1931–1952 เริ่มแรกถูกออกแบบให้มีเครื่องยนต์เดี่ยว ก่อนที่ในที่สุดจะปรับเปรียบแบบจนมีสามเครื่องยนต์ เครื่องบินนี้ถูกใช้งานทั้งทางทหารและพลเรือนในคริสต์ทศวรรษ 1930 ถึง 1940 ทั้งเป็นเครื่องบินทิ้งระเบิดกลางและเครื่องบินลำเลียงของลุฟท์วัฟเฟอในช่วงสงครามโลกครั้งที่สอง และถูกใช้เป็นเครื่องบินพาณิชย์ใน 12 สายการบิน เช่น สวิสแอร์ ลุฟต์ฮันซา
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เจ้าหญิงโซฟี เฮเดอวิกแห่งเดนมาร์ก

เจ้าหญิงโซฟี เฮเดอวิกแห่งเดนมาร์ก  ประสูติเมื่อวันที่ 28 สิงหาคม 2220 ณ โคเปนเฮเกน เดนมาร์ก ทรงเป็นพระราชธิดาพระองค์ที่ 3 และพระองค์เดียว ใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชขนิษฐา พระเจ้าเฟรเดอริกที่ 4 แห่งเดนมาร์ก เมื่อทรงเจริญพระชันษาขึ้น พระองค์ได้หมั้นจำนวน 3 ครั้ง โดยครั้งแรกกับ จอห์น จอร์จที่ 4 เจ้านครรัฐผู้คัดเลือกแห่งแซกโซนี ครั้งที่ 2 กับ จักรพรรดิโยเซฟที่ 1 แห่งจักรวรรดิโรมันอันศักดิ์สิทธิ์ และครั้งที่ 3 กับ พระเจ้าคาร์ลที่ 12 แห่งสวีเดน โดยสาเหตุที่พระองค์มิได้เสกสมรสทั้ง 3 ครั้งนั้นเพราะว่า พระคู่หมั้นพระองค์แรกนั้นต้องออกรบจนไม่มีเวลาดูแลเรื่องงาน พระคู่หมั้นพระองค์ที่ 2 นั้น ขอให้พระองค์เปลี่ยนมานับถือศาสนาคริสต์ นิกายโรมันคาทอลิก แต่พระองค์ไม่สามารถทำตามคำขอได้ ส่วนพระคู่หมั้นพระองค์ที่ 3 นั้น ไม่ต้องการอภิเษกสมรส พระองค์ทรงมิได้อภิเษกสมรสตลอดพระชนม์ชีพ เมื่อพระราชบิดาสวรรคต พระองค์จึงได้ย้ายไปประทับกับพระราชมารดา จนพระราชมารดาสวรรคตในปี 2257 
ความสนพระทัย.
เจ้าหญิงโซเฟีย เฮดวิกแห่งเดนมาร์ก ทรงเป็นจิตกรและนักเขียนหนังสือที่ยอดเยี่ยมในยุคนั้น นอกจากนั้นยังทรงมีความสนพระทัยในด้านดนตรี งานเครื่องประดับ งานปัก โดยพระนิพนธ์และงานของพระองค์ถูกเก็บไว้ในปราสาทโรเซินบอร์กตั้งแต่ปี 2278 
เจ้าหญิงโซเฟีย เฮดวิกแห่งเดนมาร์ก สิ้นพระชนม์ลงเมื่อวันที่ 18 มีนาคม 2278 สิริพระชันษา 57 ปี
บ้านเค็ม

บ้านเค็ม (อักษรโรมัน: Ban Khem) เป็นหมู่บ้านในตำบลหัวทุ่ง อำเภอลอง จังหวัดแพร่ มีเนื้อที่ 4,500 ไร่ มีประชากรประมาณ 170 กว่าครัวเรือน
ประวัติ.
ในปี พ.ศ. 2400 ชาวบ้านนาหมาโก้งและบ้านดอนทราย ประมาณ 15 ครอบครัว มาทำไร่ในผืนดินแห่งนี้และต่อมาก็มีชาวบ้านเข้ามาทำไร่เรื่อย ๆ จึงได้ตั้งถิ่นฐานอยู่บริเวณนี้และมีจำนวนประชากรเพิ่มขึ้นจึงตั้งชื่อหมู่บ้านว่า บ้านหนองตีนแตก หลังจากนั้นได้เปลี่ยนมาเป็น บ้านหนองตีนตั่ง หลักจากนั้นอีก 20 กว่าปีต่อมาจึงเปลี่ยนชื่อหมู่บ้านเป็น บ้านเค็ม มีการสร้างวัดและโรงเรียนขึ้น ไม่นานต่อมาวัดและโรงเรียนก็ร้าง ในปี พ.ศ. 2507 มีประชากรประมาณ 80 กว่าครัวเรือน จึงสร้างวัดขึ้นมาใหม่ (วัดศรีดอนแก้ว) โดยย้ายไปอยู่ฝั่งตรงข้ามจากวัดเดิม (ที่ร้าง) ตั้งอยู่บนเนินเขาฝั่งตรงข้ามจนถึงปัจจุบัน ในปัจจุบัน บ้านเค็ม ตั้งอยู่ หมู่ที่ 5 ตำบลหัวทุ่ง อำเภอลอง จังหวัดแพร่ มีเนื้อที่ 4,500 ไร่ มีประชากรประมาณ 170 กว่าครัวเรือน
ที่ตั้งและอาณาเขต.
บ้านเค็ม หมู่ 5 ตำบลหัวทุ่ง อำเภอลอง จังหวัดแพร่ มีเนื้อที่ 4,500 ไร่ มีอาณาเขตติดต่อกับเขตใกล้เคียงดังต่อไปนี้
ลักษณะภูมิประเทศ.
พื้นที่ส่วนใหญ่เป็นที่ราบลุ่มใกล้เชิงเขา เป็นที่ดอน ป่าโปร่ง ป่าเบญจพรรณ พื้นดินค่อนข้างขาดน้ำ ทิศเหนือติดกับเขตบ้านแม่จองไฟ ทิศใต้ติดต่อกับเขตบ้านแม่จอก ทิศตะวันออกติดกับเขตบ้านนาหลวง และ ทิศตะวันตกติดต่อกับเขตอำเภอแม่เมาะ (จังหวัดลำปาง) โดยมีภูเขาสูงกั้นเป็นแนวพรมแดน
สถานที่สำคัญ.
หมายเหตุ เนื่องจากอ่างเก็บน้ำห้วยคอแลน มีอยู่ 2 แห่ง คือ "อ่างเก็บน้ำห้วยคอแลน (เก่า)" อยู่ในความดูแลของ บ้านไผ่ล้อม ดังนั้นจึงเรียกอ่างเก็บน้ำแห่งใหม่ว่า "อ่างเก็บน้ำห้วยคอแลน (ใหม่)" จะอยู่ในความดูแลของบ้านเค็ม
โรเดอโปร์ต

โรเดอโปร์ต  เป็นนครในเทศบาลมหานครโจฮันเนสเบิร์ก จังหวัดกาวเต็ง ประเทศแอฟริกาใต้ เดิมทีเป็นเทศบาลอิสระ จนได้มาเป็นส่วนหนึ่งของเทศบาลโจฮันเนสเบิร์กในช่วงปลายคริสต์ทศวรรษ 1990 พร้อมกับแรนด์เบิร์กและแซนด์ตัน สวนพฤกษศาสตร์ที่มีชื่อเสียงที่สุดของโจฮันเนสเบิร์กที่ชื่อ สวนพฤกษศาสตร์วอลเทอร์ซิซูลูแห่งชาติ (Walter Sisulu National Botanical Garden) ตั้งอยู่ในโรเดอโปร์ต
หน่วยความมั่นคงกลาง

หน่วยความมั่นคงกลาง หรือ เอฟเอสบี  เป็นหน่วยข่าวกรองของรัฐบาลประเทศรัสเซีย โดยเป็นหน่วยที่ได้รับสืบทอดมาจากหน่วยสืบราชการลับของสหภาพโซเวียตคือ คณะกรรมการความมั่นคงแห่งรัฐ (KGB)
หน่วยงานก่อนหน้าของเอฟเอสบีคือ หน่วยงานต่อต้านข่าวกรองกลาง(FSK) ของรัสเซีย ซึ่งเป็นผู้รับช่วงต่อจากหน่วยเคจีบี: เมื่อวันที่ 12 เมษายน พ.ศ. 2538 ประธานาธิบดีรัสเซีย บอริส เยลต์ซิน ได้ลงนามกฏหมายบังคับให้มีการปรับปรุงโครงสร้างหน่วยเอฟเอสเคเสียใหม่ ซึ่งเป็นผลทำให้มีการสร้างหน่วยเอฟเอสบี ในปี พ.ศ. 2546 ความรับผิดชอบของหน่วยเอฟเอสบีได้ถูกขยายเพิ่มเติมโดยการรวมหน่วยงานพิทักษ์ชายแดนที่เป็นอิสระก่อนหน้านี้และเป็นส่วนสำคัญของสำนักการสื่อสารและข้อมูลสารสนเทศของรัฐบาลกลาง (Federal Agency of Government Communication and Information - FAPSI) ที่ถูกยกเลิกไป องค์ประกอบโครงสร้างที่สำคัญของทั้งสามหน่วยงานที่รับช่วงต่อของอดีตหน่วยเคจีบีที่ยังคงเป็นอิสระในการบริหารของเอฟเอสบี คือ หน่วยข่าวกรองต่างประเทศ (SVR) หน่วยการป้องกันกลาง (FSO) และกองอำนวยการหลักของโครงการพิเศษของประธานาธิบดีแห่งสหพันธรัฐรัสเซีย (GUSP)
ภายใต้กฏหมายของรัฐบาลกลางรัสเซีย เอฟเอสบีเป็นหน่วยงานทางทหาร เช่นเดียวกับกองทัพ กระทรวงกิจการภายใน (MVD) หน่วยการป้องกันกลาง (FSO) หน่วยข่าวกรองต่างประเทศ (SVR) หน่วยควบคุมยาเสพติดกลางของรัสเซีย (FSKN) กองอำนวยการหลักสำหรับการควบคุมยาเสพติด (GUKON) และกระทรวงสถานการณ์ฉุกเฉิน (EMERCOM) ในการปกป้องพลเรือน แต่เจ้าหน้าที่นายทหารชั้นสัญญาบัตรมักจะไม่สวมเครื่องแบบทหาร
เอฟเอสบี มีหน้าที่หลักในการรักษาความปลอดภัยภายในของรัฐรัสเซีย การต่อต้านข่าวกรอง และการต่อสู้กับองค์กรอาชญากรรม การก่อการร้าย และการลักลอบขนยาเสพติด ในขณะที่การจารกรรมในต่างประเทศถือเป็นความรับผิดชอบหลักของหน่วยข่าวกรองต่างประเทศของรัสเซีย ซึ่งเป็นผู้รับช่วงต่อจากผู้อำนวยการแรกของเคจีบี เช่นเดียวกับกองอำนวยการข่าวกรองหลัก(GRU) หน่วยงานภายในกระทรวงกลาโหมรัสเซีย อย่างไรก็ตาม FAPSI ของเอฟเอสบีได้ดำเนินการเฝ้าระวังทางอิเล็กทรอนิกส์ในต่างประเทศ หน่วยงานบังคับใช้กฏหมายและหน่วยงานข่าวกรองทั้งหมดในรัสเซียนั้นจะทำงานอยู่ภายใต้คำแนะนำของเอฟเอสบี หากมีความจำเป็น
เอฟเอสบี มีบุคลากรในเครื่องแบบ จำนวนประมาณ 66,000 คน รวมถึงทหารหน่วยรบพิเศษจำนวนประมาณ 4,000 นาย นอกจากนี้ยังมีบุคลากรจากหน่วยงานชายแดน มีทหารเฝ้าชายแดนจำนวนประมาณ 160,000–200,000 นาย
ภายใต้มาตรา 32 ของกฏหมายรัฐธรรมนูญของรัฐบาลกลางเกี่ยวกับรัฐบาลแห่งสหพันธรัฐรัสเซีย เอฟเอสบีจะตอบคำถามโดยตรงกับประธานาธิบดีรัสเซียและผู้อำนวยการของเอฟเอสบี ในขณะที่สมาชิกของรัฐบาลสหพันธรัฐรัสเซีย ซึ่งมีหัวหน้าเป็นประธานของรัฐบาล ที่จะรายงานต่อประธานาธิบดีเท่านั้น ผู้อำนวยการนั้น ยังมีตำแหน่งเป็นสมาชิกถาวรของคณะมนตรีความมั่นคงแห่งรัสเซีย ซึ่งมีประธานโดยประธานาธิบดีและประธานแห่งคณะกรรมการการต่อต้านการก่อการร้ายแห่งชาติของรัสเซีย
เกเกร์ตาร์ซูอาก

เกเกร์ตาร์ซูอาก (Qeqertarsuaq) เป็นท่าเรือและเมืองในเทศบาลเกเกร์ตาลิก ตั้งอยู่ชายฝั่งทิศใต้ของเกาะดิสโก ทางทิศตะวันตกของเกาะกรีนแลนด์ เมืองก่อตั้งในปี ค.ศ. 1773 เมืองมีมหาวิทยาลัยโคเปนเฮเกนหรือรู้จักในชื่อ สถานีอาร์กติก คำว่า "เกเกร์ตาร์ซูอาก" เป็นชื่อในภาษากะลาลลิซุตของเกาะดิสโกและยังใช้เป็นชื่อของเกาะต่าง ๆ อีกหลายเกาะในกรีนแลนด์ อย่าง อูเปอร์นาวิกและเกาะเฮอร์เบิร์ต
ในปี ค.ศ. 2013 เมืองมีประชากร 845 คน
เอเอฟซีแชมเปียนส์ลีก 2019

เอเอฟซีแชมเปียนส์ลีก 2019 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 17 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 37 ของบอลถ้วยสูงสุดของเอเชีย
คาชิมะ แอนต์เลอส์ คือทีมแชมป์เก่าเมื่อฤดูกาลที่ผ่านมา.
การจัดสรรทีมที่เข้าร่วมการแข่งขัน.
46 ชาติสมาชิก เอเอฟซี (ไม่รวมสมาชิกสมทบ หมู่เกาะนอร์เทิร์นมาเรียนา) มีการจัดอันดับขึ้นอยู่กับทีมชาติและประสิทธิภาพในการทำงานของแต่ละสโมสรที่เหนือกว่าตลอดสี่ปีที่ผ่านมาในการแข่งขันของเอเอฟซี กับการจัดสรรในแต่ละช่องสำหรับฤดูกาล 2019 และ 2020 ของการแข่งขันโมสรเอเอฟซีที่ได้กำหนดโดยการจัดอันดับอันดับเอเอฟซี ในปี ค.ศ. 2017 (ตามบทความหลัก 2.3):
สำหรับเอเอฟซีแชมเปียนส์ลีก 2019, แต่ละสมาคมจะถูกจัดสรรอยู่ในแต่ละจำนวนตามค่าสัมประสิทธิ์ของพวกเขาที่ได้วางจำหน่ายเมื่อวันที่ 15 ธันวาคม พ.ศ. 2560, ซึ่งขึ้นอยู่กับความสามารถของพวกเขาในเอเอฟซีแชมเปียนส์ลีกและเอเอฟซีคัพ, ในขณะเดียวกันกับ อันดับโลกฟีฟ่า ฟุตบอลทีมชาติ, ระหว่างช่วงปี ค.ศ. 2014 และ ค.ศ. 2017.
<templatestyles src="Col-begin/styles.css"/>
ทีม.
ด้านล่างนี้คือ 46 ทีมที่มาจาก 20 สมาคมที่เข้าร่วมการแข่งขัน
<templatestyles src="Col-begin/styles.css"/>
ตารางการแข่งขัน.
ด้านล่างนี้คือตารางของการแข่งขัน.
อันดับดาวซัลโว.
<templatestyles src="Legend/styles.css" />  
<templatestyles src="Legend/styles.css" />  
หมายเหตุ: ผู้เล่นที่อยู่ใน ตัวหนา คือยังอยู่ในระบบการแข่งขัน.
แหล่งที่มา: AFC
เมิน

เมิน  เป็นเกาะทางทิศตะวันออกเฉียงใต้ของประเทศเดนมาร์ก กระทั่ง 1 มกราคม ค.ศ. 2007 ที่เดิมเป็นเทศบาลเมิน แต่ปัจจุบันเป็นส่วนหนึ่งของเทศบาลวอร์ดิงบอร์ เมินเป็นหนึ่งในจุดหมายปลายทางของเดนมาร์กที่ได้รับความนิยมที่สุด จากผาหินปูนขาว, ชนบท, ชายหาดทราย และเมืองตลาดสเตเก เมื่อเดือนมิถุนายน ค.ศ. 2017 เมืองเมินได้เป็นเขตสงวนชีวมณฑลจากยูเนสโกแห่งแรกของเดนมาร์ก จากองค์ประกอบของ "หมู่เกาะและเกาะเล็กทางใต้ของทะเลบอลติก ที่ครอบคลุมพื้นที่ 45,118 เฮกเตอร์ (131,890 เอเคอร์) ภูมิทัศน์ที่ประกอบด้วยป่าไม้ ทุ่งหญ้า พื้นที่ชุ่มน้ำ บริเวณชายฝั่ง บ่อน้ำและหุบเขาสูงชัน"